Lonely or not? | Ostolakossa\nOlen asunnoton ja minulla oli tiedossa tämä yksi kymmenen päivän vapaajakso, jolle minulla ei ollut mitään ohjelmaa.\nJotain olisi mukavaa keksiä sen sijaan, että olisin vain pyöritellyt vanhempieni luona peukaloitani ja käynyt silloin tällöin pillimehulla ystävieni kanssa odotellen, että Englantilaistunut Herrasmiehenikin tulisi taas parin viikon kuluttua Suomeen. Tai toivonut sormet ristissä lisää työpäiviä.\nMitä olen halunnut aina tehdä, mutta en ole saanut kuitenkaan aikaiseksi?\nVastaus: Matkustaa ulkomaille yksin.\nSitäpaitsi pieni loma etelän lämmössä tekisi minulle muutenkin nyt hyvää. (Varsinkin nyt, kun tein juuri kymmenen vuorokauden aikana 110 tuntia töitä poistumatta kertaakaan edes laivasta.)\nTein siis pientä nettisurffailua, löysin mukavan kohteen ja varasin sen samantien.\nKeskiviikkoaamuna luvassa on siis lento Kreikkaan, jonka auringossa aion ottaa aikaa itselleni, rentoutua ja nauttia elämästä ihan vaan oman itseni seurassa.\nYksin reissaaminen on kokemus, jota en ole koskaan aiemmin kokenut, mutta jonka olen halunnut kokea. En tiedä, tykkäänkö siitä. En osaa sanoa, olenko yksin lomaillessani äärimmäisen rentoutunut vai tylsistynkö vain kuoliaaksi. En tiedä, onko minulle vapauttava tunne mennä miten haluan ja koenko itseni superitsenäiseksi ja oikeaksi survivoriksi vai koenko vaan olevani totaalisen yksinäinen raasu muiden nauttiessa lomasta yhdessä. Enkä tiedä, saanko yllättävän sosiaalisuudenpuuskan ja teen tuttavuutta muiden ihmisten kanssa vai erakoidunko vain mielummin.\nTahdon kuitenkin lähteä ottamaan selvää näistä asioista, joten ylihuomenna minua tosiaan kutsuu Kreikka.\nOletteko te matkustaneet yksin? Millaisia fiiliksiä yksin matkustaminen teissä herättää?\n31 kommenttia artikkeliin ”Lonely or not?”\n28.5.2012 klo 16:17\nihanaa lomaa :)! nauti auringosta, omasta rauhasta – ja 'pillimehusta' ;D!\n28.5.2012 klo 16:19\nonkohan siel kreikas nyt kuinka kallista ku se euroki on mitä on? 😀\n28.5.2012 klo 16:43\n(pakko vastata tähän :D)\nHinnat ovat ehkä hiukan kallistuneet, mutta ainahan turistialueilla on kalliimmat hinnat kuin pikkkukylissä niiden ulkopuolella ja aluekohtaisia eroja löytyy. En usko, että hinnat taivaaseen olisi hypänneet ja kaupoista varmasti saa edullisestikin vaatteita, koruja yms. loppuunmyynnistä, turistialueilla tuskin tälläistä on.\nMä oon muuten käynyt Rethimnonissa, se on ihana paikka ♥ Tosin alkaa olla jo aika nähnyt, oon käynyt siellä kaksi kertaa. 😀\nHyvää reissua, Virve! Mulla on vielä 8½ yötä odottelua jäljellä niin mä pääsen Kreikan suuntaan, tosin vähän pohjoisempaan suunnataan. 😀\nViime kesänä kävin juurikin Kreikassa yksin äkkilähdöllä, eikä kaduta yhtään. Rantalomalla olin ollut viimeksi lapsena ja tarkoituksena oli pitää totaalinen rentoutumisloma. Sitä se olikin. Koko loman ajan sai mennä täysin oman mielen mukaan tekemättä kompromisseja lomaseuran vuoksi. Muutaman kerran lähinnä illalla tuntui vähän yksinäiseltä mutta muutoin ennemminkin nautti siitä yksinolosta. Lähtisin uudestaankin jos olisi tilanne että kukaan kaveri ei pääsisi.\n28.5.2012 klo 16:22\n28.5.2012 klo 16:24\nNostan hattua! Kuulostaa ihan mielettömän hienolta 🙂 Vaikkei loma ihan napakymppi olisikaan (tai sitten se on, etkä enää koskaan tahdo matkaseuraa, who knows?!), on varmasti aikamoinen kokemus tuo yksin matkustaminen kuitenkin. Ehkä joskus itsekin uskaltaudun 😉\nSaanko kysyä, että onko tämä sinun englantilaistunut herrasmiehesi siis alkujaan suomalainen? 🙂\n28.5.2012 klo 16:25\nOn ihan suomalainen. 🙂\nVau! Oikein ihastuttavaa matkaa vain sinne! Itsekseen matkustaminen on varmasti hieno kokemus 🙂\n28.5.2012 klo 16:28\n28.5.2012 klo 16:30\nHaluaisin kyllä itsekin kokeilla, millaista olis matkustaa yksin 🙂 Ehkä vielä joskus!\n28.5.2012 klo 16:32\nosta jotain kivoja kosmetiikkatuotteita, nii saadaan sun ihania postauksia lisää! 🙂\n28.5.2012 klo 17:09\nitse oon miettinyt usein kyseistä vaihtoehtoa mut en oo vielä uskaltanut! muista kertoa kaikki sit mitkä fiilikset sulla oli yksin reissaamisesta 🙂\nYksinään matkustaminen on kyllä omanlaisensa kokemus. Itsehän repäisin ja kävin viime kesänä kolmen viikon reilillä yksin. Harvoin tuli edes yksinäinen olo, sillä hostelleissa oli juttuseuraa ja kaveritkin netin päässä. Ehkä myöhemmin kaveria olisi kaivannut muistojen jakamiseen, mutta vapaus liikkua omaan tahtiinsa oli mahtavaa. Suosittelen kyllä jokaiselle, sekä reilaamista että yksin matkustamista. Maita tuli kierrettyä seitsemän ja kaupunkejakin parikymmentä. Mieli tekee jo toiselle, mutta ehkä tällä kertaa lyhyemmälle reissulle, sillä olihan se myös välillä (fyysisesti) raskasta. 🙂\n28.5.2012 klo 17:54\nYksin matkustaminen on ihanaa, mut joskus on kiva käydä kavereiden/perheen kanssa reissussa. Huomasin NYCissä yksin käydessäni että oli mahtavaa olla yksin niin isossa kaupungissa. Tiesin missä haluan käydä ja missä en, sain haahuilla ja eksyä ilman että tarvitsis hermostuttaa matkakaveria. Kivaa reissua =)\n28.5.2012 klo 18:09\nItse matkustan aina mieluummin yksin kuin kaksin. Kun siihen tottuu siitä on vaikea päästääö irti 😉 Teet mitä tahdot tai olet tekemättä up to you = parhautta 🙂\nOlin pari vuotta sitten kiertelemässä muutamaa Keski-ja Etelä -Euroopan maata yksikseni, ja voin sanoa että se oli yksi parhaista kokemuksistani ikinä!\nYksin matkustaminen ei ollut luonteelleni mitenkään itsestään selvä valinta, mutta siihen kohtaan elämää se oli juuri oikea ratkaisu. Oli ihanaa huomata, että nautin yksinolosta ja tulin itseni kanssa mainiosti reissussa toimeen. 😉 Nautin siitä, että sain mennä ja tulla juuri niin kuin huvittaa.\nKreikka kuulostaa ihanalta, nauti reissusta! 🙂\n28.5.2012 klo 18:23\nEtkö käytä enää bare mineralsin meikkipohjaa? Tai anessa-naamarasvaa?\n28.5.2012 klo 18:29\nOi! Kerrothan sitten lomastasi! Itse suunnittelen omalle kesälomalleni elokuussa yksin matkustamista, mutta en osaa päättää, haluaisinko kaupunki- vai rantaloman! 😀\n28.5.2012 klo 18:30\nOi tuo ensimmäinen kuva suorastaan huutaa Mamma Miaa! Täällä yksi kateellinen jolla on hädin tuskin varaa matkustaa junalla opiskelijahinnoilla sadan kilometrin päähän vanhempien luokse, saati sitten tehdä yhtäkään pidempää reissua. Toivottavasti postaat paljon kuvia joista minäkin voin nauttia. Ihanaa lomaa!\n28.5.2012 klo 18:46\nWau! Yksin reissaaminen on parasta ikinä!!! 🙂 Mun täytyy valitettavasti todeta, että se on jopa parempaa kuin poikaystävän kanssa reissaaminen…. Puhumattakaan kavereiden kanssa reissaamisesta (kokemuksena yksi "huikea" bile-rantaloma 19-vuotiaana…).\nYhen ensimmäistäkään kompromissia ei tartte tehdä.\nAinoat huonot puolet yksin reissaamisessa on ensinnäkin se, että joudut pärjäämään ihan itse kaikken tavaroiden kanssa. Toisekseen, yksinmatkustelu rajoittaa kohdemaita jonkun verran. Itse en esim. lähtisi ikinä yksin suurimpaan osaan Etelä-Amerikan maihin, islamistisiin maihin, moniin Afrikan maihin tai muuten vain vähänkään vaarallisempiin tai epäilyttäviin paikkoihin.\nMahtavaa reissua!!! 🙂\n28.5.2012 klo 20:17\nVaihtoaika Kreikassa <3 Elämäni ensimmäinen reissu yksin tehtynä ja heti pidemmän kaavan mukaan. Voin todellakin suositella lämpimästi.. 🙂 Lähtisin taatusti uudelleen vastaavanlaiselle pitkälle reissulle, jos tilaisuus tulisi. Ja silloinkin YKSIN. 😀\n28.5.2012 klo 20:21\nAivan mahtavaa, been there, done that!\nEi aikuisen ihmisen tarvitse aina tehdä kaikkea poikaystävän tai jonkun kaverin kanssa. Ihanaa, että on vielä muitakin, jotka osaavat nauttia "yksinäisyydestä" ja joiden mielestä seurustelu ei tarkoita sellaista joint-at-the-hip -meininkiä…=)\n28.5.2012 klo 20:27\nItse kävin vuosi sitten yksin viikon pakettimatkalla nollaamassa aivoja pitkän ja vaikean talven jälkeen. Se meni yllättävän kivuttomasti, iltaisin oli vähän tylsää mutta kirjoja lukiessa nekin menivät.\nSiitä sain kimmokkeen ja läksin talvella kuukaudeksi Aasiaan. Tämä tosin pakon sanelemana, kun kukaan kaveri ei mukaan päässyt mutta myös ajatus siitä että reissaa kunnolla yksin houkutteli. Ja reissu meni ihan loistavasti! Tutustuin moneen upeaan ihmiseen ja opin luottamaan itseeni ihan eri tavalla. Suosittelen ehdottomasti yksin reissaamista, saat varmasti matkasta ihan eri tavalla irti kun voit mennä oman mielen mukaan ja pitämään itse itsellesi seuraa 🙂 Ja viikko menee omassakin seurassa helposti, itse kehittelin kaikenlaisia ajatusleikkejä ja piirtelin omia haavekarttojakin, kun kerrankin oli aikaa omille ajatuksille.\n28.5.2012 klo 20:42\nParisen kertaa matkustanut ihan yksin ja se on aivan ihanaa. Matkani ovat keskittyneet suurkaupunkeihin ja rakastan sitä tunnetta, kun en tunne ketään ja kukaan ei tunne minua, asun aika pienessä paikassa, jossa näkee tuttuja joka puolella niin anonyymina seikkailu on piristävää. Nautin suunnattomasti, kun sai mennä miten itse halusi, sai olla juuri niin pitkään museoissa/kahviloissa/puistossa/kaupoissa kun itse halusi eikä tarvinnut tehdä ainuttakaan kompromissia. Työskentelen lasten parissa ja työpäiväni ovat useinmiten täynnä meteliä ja joudun puhumaan paljon niin välillä on kivaa olla viikon pari ihan hiljaa.\nAinoa, mikä on vähäsen ikävämpää yksin mennessä, on se, että ei voi jakaa muistoja tai päivän tapahtuimia toisen/toisten kanssa.\n28.5.2012 klo 21:58\nKuten Johannakin, rakastan sitä tunnetta suurkaupungissa, kun kukaan ei tunne ja voi olla yksin siinä ihmisvilinässä. Yksin matkustaminen on erittäin miellyttävää, saa tehdä mitä haluaa ja olla paikoissa niin pitkään kuin haluaa. Olen hieman liian "kiltti" seurassa, joten matkaseura yleensä "päättää" sitten tahdin. Yksin ei ole mitään ongelmia pärjätä. Viimeksi olin NYC:issa yksin, mahtavin matka ikinä.\nHuonoja puoliakin toki on. Iltaisin voisi tosiaan olla kiva tehdä jotain, kenties istuskella drinkillä, mutta se tuntuu jotenkin hölmöltä (varsinkin kun ei viehättävänä naisena välttämättä halua miespuolista seuraa). NYCissä tätä ongelmaa ei ollut, sillä kaupunki valvoo kanssasi, menet katsomaan Broadway-musikaalia ja juttelet väliajalla vierustovereiden kanssa ja kello onkin jo yksi yöllä kun haukkaat esityksen jälkeen jotain syötävää ja suuntaat hotellille. Jotain matkajuttuja voisi olla myös kiva jakaa matkaseuran kanssa. Amerikoissa tuntemattomallekin tosin on ollut helppo hehkuttaa jotain ihanaa juttua matkasi varrella johtuen juuri amerikkalaisten tavasta olla yli-innostuneita tai ylipuheliaita näin suomalaisen mittapuun mukaan. 🙂\nPakettimatkalla en ole yksin käynyt, tosin pakettimatkalla en ole edes seurassa käynyt aikuisena, ostan aina lentoliput ja majoituksen erikseen. Voisihan sitä joskus koittaa tuollaistakin rantalomapakettia ihan itsekseen. (okei sitten kun vauvani on aikuinen :D) Mukavaa matkaa.\n29.5.2012 klo 04:35\nVietin vuosi sitten pääsiäisenä yksin viikon Irlannissa ja ai että se oli huippua. Sain mennä juuri niinkuin halusin ja tehdä ihan mitä halusin. Kukaan ei valittanut kun luuhasin Dublinin vaatekaupoissa tai urputtanut, miksi pitää taas mennä katsomaan kirkkoa tai jotain muuta. Ihana viikko <3\nHaittana on tosiaan se mainittu, ei ole ketään kenen kanssa jakaa muistoja.\n29.5.2012 klo 06:19\nOlen matkustanut paljon yksin, koska minulla ei ole ollut samanhenkisiä ystäviä(siis jotka haluaa matkustaa/on varaa), varsinkaan nuorena. Iltaisin oli tylsää istua ravintolassa syömässä kirjan kanssa, muuten en kaivannut seuraa. Sai mennä juuri sinne minne halusi.\n29.5.2012 klo 09:30\nKävin yksin reilu vuosi sitten New Yorkissa. Suunnilleen kaikki, mikä matkaillessa voi mennä pieleen meni pieleen. Peruttuja lentoja, kadonneita matkatavaroita, jumalaton nuhakuume jne. Kaikesta selvisin kunnialla yksin, reissun päätyttyä olo oli melko voittamaton. Puhumattakaan siitä, kuinka mahtavaa oli lomailla vain omien aikataulujen ja mielihalujen puitteissa. Sain kiertää vapaudenpatsaat ja empire statet ja muut "pakolliset" kaukaa ja kuluttaa kokonaisia päiviä museoissa. Nyt hirvittää vaan se, että entä jos joskus pitää lähteä jonkun toisen ihmisen kanssa matkalle. 😀\n29.5.2012 klo 09:46\nTäällä on "muutamia tuhansia" naamat kateudesta vihreitä olevia lukijoita 😉 Ihanaa, rentouttavaa lomaa sulle =)\n29.5.2012 klo 10:01\nMahtavaa reissua! Itselläkin on listalla tuo yksin reissuun lähteminen, pakkohan sekin on kokea.\nRethymnon on käymistäni Kreikan kohteista (ja näitähän riittää) ainoa, jossa sää oli erikoisen vaihteleva ja jopa vettä tuli niskaan, ajankohta oli kesäkuun puolen välin tienoilla – toivottavasti sinua aurinko hellii 🙂 Paikka on kiva, mutta yliopistokaupunkina tähän aikaan jo hieman hiljaisempi. Ei Kreikkaa silti voita mikään muu maa <3


WeAre Solutions - Careeria\nEtusivu Careeria Menestystarinat yritystarina WeAre Solutions\nCareerian yhteistyö porvoolaisen it-konsultointiyrityksen WeAre Solutions Oy:n kanssa hyödyttää kaikkia osapuolia: Opiskelijat ovat oppineet it-alan uusimpia koodausmenetelmiä, yritys on voinut hyödyntää opiskelijoiden sosiaalisen median osaamista ja Careeria saanut alan uusimmat trendit ja sovellukset osaksi koulutusta.\nWe Are Solutions tarkoittaa ”me olemme ratkaisuja”. WeAre Solutions Oy tarjoaa nimensä mukaisesti käyttäjä- ja pääsynhallintaa edistäviä it-ratkaisuja. -Pyrimme automatisoimaan helpot työt, jotka toistuvat. Ne tulevat katoamaan tai siirtyvät edullisimman työn maihin. Lisäksi automatisointi kasvattaa yrityksen tuottavuutta sekä samalla yrityksen arvoa, kertoo Henri Vass, WeAre Solutions Oy:n toimitusjohtaja.\nTyössäoppimisesta hyötyvät sekä opiskelija että yritys\n-Uudistumiskyvyn ylläpitämiseksi olemme toimineet aktiivisessa yhteistyössä Careerian ICT-alan koulutuksen kanssa. Meillä on ollut neljä nuorta työharjoittelijaa, jotka ovat oppineet täällä it-alan uusimpia koodausmenetelmiä sekä ohjelmoinnin vaikutusta palvelun toimivuuteen, Vass kertoo.\nMyös yritys on pystynyt hyödyntämään nuorten harjoittelijoiden osaamista. -Nuoret ovat opettaneet meille sosiaalisen median uusimpia ratkaisuja ja toimintatapoja, joita olemme hyödyntäneen yhteistyössä Hailer Oy:n kanssa. Hailer tuottaa yrityksille uudenlaista kommunikointialustaa, jossa olemme hyödyntäneet nuorten viestintäosaamista, Vass jatkaa.\nNuoret ovat päässeet työharjoittelun aikana WeAre Solutionsin lisäksi mukaan myös muiden yritysten toimintaan, oppineet monipuolisesti eri taitoja ja saaneet mallin tämän päivän yrittäjyydestä.\n-Toimistomme tila- ja toimistopalvelut tuottava CoSpace Oy on antanut nuorille työtilat, ja nuoret taas ovat tehneet joitakin töitä CoSpacelle. Maailmanlaajuisesti öljyn torjunnassa toimivan Lamorin kautta nuoret pääsevät seuraamaan kansainvälisen yrityksen työskentelyä.\nWeAre Solutionsilla ollaan tyytyväisiä työharjoittelijoihin. -Olemme myös palkanneet yhden työharjoittelijoista, ja rekrytoinnit tulevat varmasti jatkumaan, Vass lupaa.\nYritysyhteistyö kehittää koulutusten sisältöjä\n- Olemme rakentaneet WeAre Solution Oy:n kanssa Careeria Academyn, jossa on koulutusmoduuleja, joiden sisältöjen kouluttamisesta WeAre ja Hailer vastaavat yhdessä. Yhteistyön avulla varmistamme, että koulutuksemme sisältö vastaa sitä, mitä alan työpaikoilla tarvitaan. Saamme heidän kauttaan alan uusimmat trendit ja sovellukset osaksi koulustamme. ICT-alalla - ja etenkin koodauksessa - ovat tärkeitä matemaattiset kyvyt ja yhtälönratkaisutaito. Näihin taitoihin pystymme koulussa antamaan vahvan perustan, mutta yritysyhteistyön avulla pystymme tarjoamaan opiskelijoille myös alan huipputrendit, kertoo Jukka Koppana, Careerian ICT-alan opettaja.\nKoulutussopimus laajentaa työssäoppimista\nTämän vuoden alusta työharjoittelun korvaa koulutussopimus. Koulutussopimuksen avulla kyetään työssäoppimista lisäämään koulutuksissa entisestään. Koulutussopimus on sopimus osaamisen hankkimisesta työpaikalla käytännön työtehtävien yhteydessä. Se ei perustu työsuhteeseen; opiskelijalle ei makseta palkkaa eikä työnantajalle koulutuskorvausta.\n-Koulutussopimus on hyvä ”ratkaisu”, sillä se varmasti laajentaa entisestään oppilaitoksen ja työpaikan välistä yhteistyötä, josta hyötyvät molemmat, Koppana ja Vass summaavat.\nTietoverkkoasentaja, päiväkoulutus - 22.11.2021 - Porvoo / 22.11.2021 / Porvoo\nIT-tukihenkilö, päiväkoulutus - 22.11.2021 - Porvoo / 22.11.2021 / Porvoo\nIT-tukihenkilö, iltakoulutus - 10.1.2022 - Porvoo / 10.1.2022 / Porvoo\nTietoverkkoasentaja, iltakoulutus - 10.1.2022 - Porvoo / 10.1.2022 / Porvoo\nOhjelmistokehittäjä, etä- ja monimuotokoulutus - 11.1.2022 / 11.1.2022 / verkkototeutus


Muu sisältö 3\nLöysimme 10 tulosta termillä ""Ajoneuvopalvelut"" kategoriasta "yhteishankinnat"\nKaikki (80) Yhteishankinnat (10) Sopimustoimittajat (0) Uutiset (44) Hanselilaiset (1) Muu sisältö (3)\nVoimassa 02.02.2016 - 31.01.2021\nVoimassa 02.10.2017 - 31.12.2020\nAutojen erilaiset varustelut viranomaiskäyttöön.\nVoimassa 12.07.2018 - 11.07.2022\nTyökoneiden osto ja vuokraus erilaisiin asiakastarpeisiin.\nVoimassa 01.10.2018 - 30.09.2020\nKaivukoneet ja pyöräkuormaajat\nPuitejärjestelykokonaisuuden hankinnan kohteisiin kuuluvat seuraavia ajoneuvoja koskevat tuotealueet niihin liittyvine varaosineen, varusteineen ja viranomaisvarusteineen sekä huolto-, korjaus- ja varustelu- sekä koulutuspalveluineen:\nMönkijät (6X6 alle 600cm3 ja 4x4)\nMönkijät (6X6 yli 600cm3 ja 4x4)\nPerävaunut enintään 3,5tn.\nVoimassa 01.03.2018 - 21.05.2020\nAutojen huolenpitopalvelut 2020–2022 (2024)\nVoimassa 01.02.2020 - 31.01.2022\nRaskaat ajoneuvot 2021–2023 (2025)\nTämä puitejärjestely tulee olemaan kaikkien Hanselin asiakkaiden käytettävissä. Hankinnan kohteena on kuorma-autot ja kuorma-autojen perävaunut palveluineen.\nAutot palveluineen 2021–2023 (2025)\nTämä puitejärjestely tulee olemaan kaikkien Hanselin asiakkaiden käytettävissä. Hankinnan kohde on kattava automallisto erilaisiin tarpeisiin, mukana myös sähkö- ja kaasuautot.


Toronton suomalaisnousukas kovassa paikassa - kokeeko hän kärppätähden kohtalon? - Kiekkoareena\nKolumnit – 02.10.2017 klo 08:13 — Marko Leppänen\nMiro Aaltonen ja Joonas Kemppainen pelasivat yhdessä MM-kisoissa. Ville Lajunen (vas.) menossa mukana. Kuva: Jukka Rautio\nJoonas Kemppainen starttasi Oulun Kärpissä pelatun huippukauden jälkeen Boston Bruinsin harjoitusleirille syksyllä 2015. Kemppainen taisteli itselleen nelossentterin paikan ja murtautui avauskokoonpanoon heti runkosarjan alussa.\nNHL-uran avausmaalikin syntyi 23. lokakuuta New York Islandersia vastaan. Kaikki näytti ulospäin hyvältä. NHL-paikan nappaaminen oli onnistunut varaamattomalta eurooppalaiselta heti ensimmäisellä yrityksellä.\nKiiltävän ulkokuoren alla kyti paljon karumpi todellisuus.\nKemppainen pelasi Bruinsin nelosketjun keskellä. Välillä peliaika jäi alle kymmenen minuutin. Kärpissä Kemppainen oli tottunut hyppäämään jäälle aina kun Kärpät sai ylivoiman – nyt siitä saattoi vain haaveilla.\nKemppainen sai 44 ottelussa tilille kaksi maalia ja kolme maalisyöttöä. Kauteen tuli kuukauden pelipaussi joulukuussa tuleen loukkaantumisen takia. Kauden loppu kului lähinnä AHL-joukkue Providence Bruinsissa.\nNHL-reissu jäi vuoden mittaiseksi. Seuraavaksi kaudeksi keskushyökkääjä suuntasi KHL:ään Sibir Novosibirskin riveihin.\nEi Kemppaisen reissu mikään katastrofi ollut. NHL:ssä on monta huonompaakin pelaajaa. Kemppainen pelasi monta uskottavaa ja vahvaa peliä pienessä roolissa.\nKyse ei ole aina siitä, pystyykö joku pelaaja pelaamaan NHL:ssä, vaan enemmänkin kokonaisuudesta. Pelaajan on ajateltava uraansa isommassa kuvassa.\nOnko NHL-status isompi juttu kuin oma urakehitys ja työviihtyvyys?\nToronto Maple Leafsin Miro Aaltonen joutunee pohtimaan lähitulevaisuudessa saman kaltaisia asioita kuin Kemppainen.\nAaltonen lähti haastajan asemasta Maple Leafsin harjoitusleirille, mutta hän on pannut hyvillä otteillaan päävalmentaja Mike Babcockin tiukkaan paikkaan. Kanadan maajoukkueen mestarivalmentaja miettii tosissaan, paneeko hän kauden avauksessa suomalaisen nelosketjun keskelle.\nBabcockin ja Toronton pelaajat ovat jakaneet ylisanoja Aaltosen pelinäkemyksestä ja oppimiskyvystä, mikä sinänsä on hyvä asia. Sanat ovat kuitenkin vain sanoja. Aaltoselle ei riitä, että hän on yhtä hyvä tai vähän parempi kuin muut samasta pelipaikasta kilpailevat. Hänen pitää olla rutkasti parempi.\nAaltonen kamppailee nelossentterin paikasta lähinnä 37-vuotiaan kiekkokiertolaisen Dominic Mooren kanssa. Moore on luotettava ja tasapainoinen sentteri, josta valmentaja tietää mitä hän tuo pöytään. Babcock tietää myös sen, että Moore on kulmikas ja verkkainen liikkeissään, eikä häneltä voi enää odottaa huikaisevaa kehitystä.\nAaltonen sen sijaan imee kaiken opin, jota hänelle annetaan. Babcock pystyy vielä muovaamaan Aaltosta omiin tarpeisiinsa, nopeallakin aikataululla.\nToronto on seurana vahvassa nousukiidossa ja matkalla Stanley Cup -haastajaksi. Jopa Lou Lamoriello on myöntänyt, että kannujahdin aikataulu nopeutui lupaavan viime kauden takia.\nMaple Leafs ei ole aloittamassa viiden vuoden Miro-projektia, jonka hedelmät korjataan 2020-luvulla.\nBabcock on niin kunnianhimoinen ja pedantti valmentaja, ettei hän katsele montaa vaihtoa alisuorittavaa suomalaista edes alimmissa ketjuissa. Jos Aaltonen ei sovi Babcockin palettiin, mies vaihtuu. Maple Leafs ei ole aloittamassa viiden vuoden Miro-projektia, jonka hedelmät korjataan 2020-luvulla.\nAaltosen yltäminen NHL:n porteille ei ole sikäli yllätys, että hän on osoittanut maajoukkueessa ja KHL:ssä olevansa huipputason pelaaja. Viime kausi oli suorastaan loistava Vitjazin riveissä.\nIsoin kysymys on, miten Aaltonen pystyy muuntautumaan hujauksessa uuteen sarjaan ja uuteen rooliin.\nNelosketjun sentterin ruutu NHL:ssä on koiran homma. Tai karhun homma.\nYrität pitää jalkojasi penkillä lämpimänä samalla tavalla kuin talviuntaan nukkuva karhu, joka hytisee pesässä pitääkseen aineenvaihduntaa käynnissä.\nYrität pitää jalkojasi penkillä lämpimänä samalla tavalla kuin talviuntaan nukkuva karhu, joka hytisee pesässä pitääkseen aineenvaihduntaa käynnissä. Seuraat, kun oma joukkue pelaa ylivoimaa. Seuraavaksi jäätytöt tulevat kolaamaan kenttään mainoskatkolla.\nKun hyppäät kylmänä jäälle, tuntuu samalta kuin sinut olisi heitetty mopoautolla keskelle Malesian GP:tä. Vastustajan valmentaja tekee kaikkensa, että saisi nöyryytettyä sinua lisää heittämällä kehiin oman tuoreen ykköskenttänsä. Ensimmäisen kulmakamppailun jälkeen jalat ovat hapoista tönkkönä.\nOmiin ei saisi mennä yhtään maalia, tai peliaika vähenee entisestään. Kun häviät kaksi oman pään aloitusta, saat koutsilta vaihtoon liukuessa kunnon Hannu Jortikka -tuijotuksen.\nOmalla alueella pitää purkaa kiekot nöyrästi keskialueelle. Mielellään yhdellä kosketuksella ja laidan kautta. Syöttö Matt Martinille on sama kuin heittäisit kiekon mereen. Ei sitä sieltä takaisin saa.\nKun saat vihdoin ketjusi kanssa laukauksen aikaiseksi ja aloituksen toiseen päätyyn, hyppää Auston Matthewsin ketju kehiin yrittämään maalintekoa.\nHyvä puoli on se, että pelin jälkeen saat jutella kopissa rauhassa paikalle eksyneen suomalaistoimittajan kanssa. Paikalliset mediagurut ovat kärkiketjujen tähtien kimpussa.\nAaltonen on nyt tilanteessa, jossa mitataan hänen ylärajansa urheilijana – varsinkin henkisesti.\nAaltonen tietää itsekin, ettei hänellä ole ilman loukkaantumisia mitään mahdollisuutta ylittää ketjurankingissa Matthewsia, Nazem Kadria ja Tyler Bozakia. Nelossentterin rooli on tällä kaudella hänen ykkösketjunsa.\nAaltosella voisi olla tulevina kausina pelipäätä pelata hyökkäävämmässä roolissa NHL:ssä, mutta hänen tiensä perille kulkee linnuntien sijaan mutkaista ja savista kinttupolkua.\nAaltosella voisi olla tulevina kausina pelipäätä pelata hyökkäävämmässä roolissa NHL:ssä, mutta hänen tiensä perille kulkee linnuntien sijaan mutkaista ja savista kinttupolkua. Hyvin mahdollinen AHL-passitus ei saa jäädä kaivelemaan liian pitkäksi aikaa.\nEurooppalaisessa huippujoukkueessa olisi kivaa pelata tähtiroolissa hyvällä palkalla. Siitä olisi keväällä mukava lähteä keväällä Leijonien riveihin MM-kisoihin koko kansan pällisteltäväksi. Ei siitä häntä kukaan tuomitsisi.\nPahimmassa tapauksessa Aaltonen voi menettää koko pelillisen identiteettinsä, jos hän joutuu höyläämään pitkään pienellä peliajalla nelosessa.\nEi silti kannata miettiä liikaa. Jätä se Miro meidän itsetunto-ongelmaisten hokitoimittajien huoleksi. Urku auki ja peliä. Aika harvalla ihmisellä on mahdollisuus pelata minuuttiakaan Toronto Maple Leafsin paidassa.\nJos Aaltosen NHL-reissu jää Kemppaisen tapaan vuoden mittaiseksi, onpahan ainakin pantu kaikki peliin.\nNHL Miro Aaltonen Toronto Maple Leafs Joonas Kemppainen Oulun Kärpät Mike Babcock KHL


Luento: Jos nainen haluaa jäädä historiaan, kannattaa olla kuningatar tai alasti - Turun taidemuseo\nLuento: Maria Pettersson\nkeskiviikkona 8.12.2021 klo 17.30 – 18.30\nMaria Pettersson: Jos nainen haluaa jäädä historiaan, kannattaa olla kuningatar tai alasti\nke 8.12.2021 klo 17.30 @Zoom\nMiltä näyttävät muotokuvissaan Ruotsin kuningattaret Kristiina ja häntä 300 vuotta nuorempi Silvia? Millaisia muotokuvia vallakkaista naisista maalataan, millaiset naiset jäävät historiaan ja ketkä hämmentävät, skandalöösit, julmat, omapäiset ja kiinnostavat hallitsijanaiset on painettu historian hämärään? Luennolla pohditaan, miksi tiedämme historian naisista niin vähän, ja miksi niin suuri osa taiteeseen ikuistetuista naisista on alasti.\nMaria Pettersson on Journalisti-lehden päätoimittaja, jonka esikoisteos Historian jännät naiset oli viime vuoden toiseksi myydyin suomalainen tietokirja. Pettersson on päätoimittanut Ylioppilaslehteä ja City-lehteä, työskennellyt muun muassa Helsingin Sanomissa ja Euroopan parlamentissa sekä tehnyt Ylelle radio-ohjelmaa ja podcastia.


Onko Salonen mukana kapellimestaripelissä? - Kulttuuri - Helsingin Sanomat\nOnko Salonen mukana kapellimestaripelissä?\nKansallisoopperan taiteelliseksi johtajaksi torstaina nimitetty Lilli Paasikivi ei vieläkään paljastanut suosikkiaan ylikapellimestariksi. Huhuissa ja toiveissa on palloteltu jopa Esa-Pekka Salosen nimeä. "Asia ei ole ajankohtainen tässä vaiheessa", Salonen sanoo puhelimitse Chicagosta.\nSalosen Tristan-projekti myy hyvin Juhlaviikoilla


tämä on mainos 1 / PDF\nDownload "tämä on mainos 1 / 2015"\n1 tämä on mainos - niitä saa meiltä. 1 / 2015\n2 Suunnittelemme kaiken mitä yritys mainonnassa ja markkinoinnissa tarvitsee. Ja myös toteutamme sen! Graafinen suunnittelu Kaupallinen piirtäminen LR mainos on täyden palvelun mainostalo, joka on 30 vuotta tarjonnut yrityksille, tuotteille ja tapahtumille graafisen suunnittelun lisäksi valmiit markkinointituotteet. Oma tuotanto mahdollistaa nopean palvelun. Kauhajoella sijaitsevassa tehtaassa valmistuvat digipainotyöt, tarratyöt- ja tulosteet, suurtulosteet, banderollit, kaiverrukset, leimasimet ja liikelahjat. Rakennuspiirrosten käsittelyyn on Kauhajoella oma konekanta. Aloitimme toimintamme vuonna 1984 Koskenkorvalla, jolloin teimme lähinnä tarratöitä. Kauhajoelle LR mainos muutti vuonna Isommat tilat ja uudet työntekijät mahdollistivat toiminnan ja valikoiman laajentumisen. Nyt LR mainoksella on käytössään yli 550 neliötä omaa tuotantotilaa Kauhajoella. Asennamme kahdessa hallissa, joten myös rekkojen teippaus onnistuu sisätiloissa.\n3 Tuotanto Digipaino Tekniset piirrokset ID-kortit & Klubikortit Leimasintehdas Kilpikaiverrus Tarratyöt & Tarrapaino Banderollit Tuotteet Telineet Mittatilaus Liikelahjat Syksyllä 2011 laajensimme Seinäjoelle. Rytmikorjaamolla sijaitsevassa toimistossa keskitytään graafiseen suunnitteluun, tuotannon säilyessä fyysisesti Kauhajoella. Seinäjoen sivutoimipisteessä palvelut ovat kuitenkin samat. Ammattitaitoinen henkilökunta ja vuosien kokemus pitävät huolen laadusta ja nopeasta palvelusta. Meihin voi luottaa. tämä on m a i n o s - niitä saa meiltä.\n4 suunnittelu Graafinen Suunnittelemme yritysgrafiikkaa kaikkiin tarpeisiin, logoista valomainoksiin, käyntikorteista esitteisiin ja web-sivuihin saakka, kattaen viestinnän graafisen ilmeen laidasta laitaan. Toimimme myös valmiiden graafisten ohjeiden mukaan tai tarvittaessa päivitämme yrityksesi ulkoasun vastaamaan muuttuneita tarpeita.\n5 since 1785\n6 Grafiikkaa yrityksille, tuotteille ja tapahtumille Logot Käyntikortit ja ajanvarauskortit Esitteet ja asiakaslehdet Julisteet ja banderollit Lehti-ilmoitukset www-sivut ja bannerit Kirjekuoret ja Lomakkeet Ajoneuvoteippaukset Ikkunateippaukset Etiketit ja tarrat Kutsut ja Lahjakortit Pääsyliput ja Käsiohjelmat Kaupallinen piirtäminen Kuvankäsittely Tarjoamme samasta talosta yhtenäisen ilmeen yrityksesi koko mainontaan.\n7 sinkitty 20 mm sinkitty 40 mm 17 sinkitty 40 mm sinkitty 80 mm 16 B sinkitty 40 mm Kaupallinen piirtäminen Graafisen piirtämisen ja perinteisten kasaus- ja mittakuvien lisäksi tarjoamme myös kaupallisia piirroksia ja kuvitusta. Emme ole taiteilijoita, sillä piirroksen tarkoitus on tukea yritysilmettä ja synnyttää ostopäätöksiä. 30 mm sinkitty tuulihaka 18 sinkitty 30 mm sinkitty 40 mm Piirrosjälki on yksilöllinen ratkaisu, joka herättää eri tavalla huomiota kuin valokuva.\n8 UOTANTO Tehtaastamme saat mainonnan tukimateriaalit käyntikorteista autoteippauksiin ja kaikkea siltä väliltä. Käytössämme on yli 550 neliötä omaa tuotantotilaa Kauhajoella. Tehtaastamme löytyvät perinteisten tarraleikkureiden lisäksi kolme suurkuvatulostinta, jotka tulostavat ja leikkaavat muotoon suuretkin kuvat. Tulostus onnistuu mm. tarralle, pressulle, paperille ja kankaalle. Esitteiden, kirjekuorien ja muiden tulosteiden valmistus onnistuu pikana digipaino-koneella. Laserilla kaiverramme mm. nimikilvet, opasteet ja leimasimet. & SUUNNITTELU samassa talossa TUOTANTO Voiko olla helpompaa?\n9 DIGI PAINO Pikapainostamme saat Digi-tulostuksella laadukasta painojälkeä, ilman pitkiä toimitusaikoja. Valmistamme vain tarpeen mukaan, myös pienet erät. (min. 1 kpl) Kaikkea paperista Käyntikortit, Ajanvarauskortit, Postikortit, Lahjakortit, Esitteet, Flyerit ja Hinnastot, Pääsyliput ja Toimitsijapassit, Julisteet, Käsiohjelmat, Kirjekuoret ja paljon muuta....valmiiksi asti Jälkikäsittelyssä jalostamme dokumentit esimerkiksi laminoinnilla, perferoinnilla, liima- tai kierresidonnalla, vihkonidonnalla tai vaikkapa tuotekansioksi. kuvassa yhdistelmätuote, käyntikortti-flyer, jonka alaosasta voi irrottaa käyntikortin Tämäkin esite on painettu omassa digipainossa!\n10 Tekniset piirrokset TULOSTUS & KOPIOINTI Teknisten piirrosten, kuten rakennuspiirrosten tai karttojen tulostus ja skannaus tiedostosta/orginaalista onnistuu meillä erikseen siihen varatulla kalustolla. Tulostus nelivärisenä tai mustavalkoisena, rullaleveydet 30 / 60 / 90 cm. Jälkikäsittelyyn kuuluu luonnollisesti taittelukone. Piirrokset saa myös niitattuna, mapitettuina tai kuumalaminoituina säänkestäviksi. ID &KLUBI & KANTA-ASIAKAS KORTIT Valmistamme kestävät henkilökortit ja jäsenkortit kaikkiin käyttökohteisiin; VIP-kortit, kulkuluvat, jäsenkortit ja kanta-asiakaskortit vaikka viivakoodilla. Valikoimassa mm. Muovikortti pyöristetyillä reunoilla, sekä laminoitu paperikortti. Myös lisävarusteet: korttikotelot pidikkeet ketjut nauhat.\n11 Laserkaivertimella voi kaivertaa mm. muoviin, puuhun, metalliin tai nahkaan. LEIMASIN TEHDAS Automaattileimasimet vaihdettavalla värikasetilla, useita malleja ja kokoja, erilaisiin käyttötarkoituksiin. esim: - Logoleimasin - Päivyrileimasin - Tiliöintileimasin - Numerointileimasin - Allekirjoitusleimasin KILPIKAIVERRUS Kaiverramme laserilla sekä karakaivertimella mm. keskus -ja ovikilvet, opasteet ja nimineulat, sekä yksittäiset akryylikirjaimet. Puiset Nostalgiamallit valmistuvat omissa tuotantotiloissa Kauhajoella.\n12 Ajoneuvoteippaukset - Etiketit - Ikkunateippaukset - Kalvot (tummennus/murtosuoja) - Kyltit - Tarrat - Jälkivalaisevat tarrat - Linssitarrat - Opasteet - Suurtulosteet - Taulut - Valomainokset - jne TARRATYÖT & TARRAPAINO Suunnittelemme ja toteutamme erilaiset tarratyöt, kuten teippaukset ajoneuvoihin, näyteikkunoihin sekä mainoskyltteihin. Asennamme ammattitaidolla myös sirpalesuojakalvot ja tummennuskalvot. Tarrapainossamme valmistuvat muotoon leikatut neliväritarrat, etiketit ja linssitarrat. Suurkuvatulostimilla onnistuvat tarrat vaikka rekan yliteippaukseen, koko seinän peittävät maisemat, canvas-taulut sekä banderollit.\n13 Banderollit Banderolleja tulostetaan sisä- ja ulkokäyttöön. Säätä kestävissä materiaaleissa perinteinen muovipressu on saanut rinnalleen reikäpressun, joka päästää tuulta läpi ja on siksi sopiva vaihtoehto erilaisiin ulkotapahtumiin. Lippukangas, myös kaksipuolisena tulosteena, sekä tukeva canvas-kangas ovat monikäyttöisiä perusmateriaaleja. Latex -tulostimen värit ovat ympäristöystävällisiä ja täyttävät joutsenmerkin vaatimukset.\n14 UOTTEET TELINEET Kättä pidempää mainontaan! Valikoimistamme myös laadukkaat telineet sisälle ja ulos. Perinteiset Katumyyjät ja Roll Up:it, sekä julistekehykset ja erilaiset valotelineet. Omavalmisteiset lattiaständit, Tähti ja Quu erottuvat massasta, toimivat myymälässä ja messuilla, sekä näyttävät aina hyvälle. Ideoimme ja toteutamme kaikki mainonnan tukimateriaalit. MITTATILAUS Räätälöidyt ratkaisut tukemaan yrityksesi ilmettä, messuille ja myymälään. Mittatilaustöinä valmistetut tuotteet helpottavat sijoittelua ja esillepanoa. Myyntitiskien ja hyllyjen materiaaleina voimme käyttää mm. puuta, metallia ja tulostettua pvc-pintaa.\n15 LIIKELAHJAT Yksilölliset liikelahjat yrityksesi logolla tai muulla omavalintaisella kuvalla sekä tekstillä. Valikoimastamme mm. mukit, hiirimatot, kangaskassit, palapelit ja kynät. Laserkaiverruksen avulla pystymme valmistamaan toimialaan räätälöidyt liikelahjat, kuten kellot ja avaimenperät. Muovista on moneksi. Sitä pystyy kaivertamaan, leikkaamaan ja taivuttamaan.\n16 KAUHAJOKI Kenttätie 10, Kauhajoki Puh (06) Fax (06) SEINÄJOKI Vaasantie 11, Seinäjoki Puh (06) Fax (06) Heikki Lahti-Röyskö myynti, suunnittelu, asiakaskäynnit Nina Lahti-Röyskö myynti, graafinen suunnittelu Jussi Lahti-Röyskö kilpikaiverrus, leimasimet Veera Anttila graafinen suunnittelu, piirustuskopiot Krister Koivuniemi tuotanto Katja Lahti-Röyskö tuotanto Avoinna ma-pe noin 08:00-16:00. Muina aikoina kuten sattuu, tai sopimuksen mukaan.\nMainostuotteet myös verkkokaupasta\n2016 tuotekuvasto Mainostuotteet myös verkkokaupasta www.lrmainos.com Graafinen suunnittelu Digipaino Käyntikortit Kortit Esitteet & Flyerit Lehdet & Kierreselkävihkot Julisteet Kirjekuoret Muut printtityöt\nHuomattavan laadukasta jälkeä Tärkeintä PixMillille on olla mukana asiakkaan arvoketjussa. PixMill Oy haluaa yrityksesi ja yhteisösi näkyvän hyvin. Olemme se kumppani, joka tulevina vuosina tarjoaa yrityksellesi\nVAPAUTETAAN YHDESSÄ VIESTISI VOIMA Kilpailu asiakkaidesi huomiosta on kovaa. Saadaksesi viestisi perille, tulee sen olla hyvin suunniteltu ja erinomaisesti toteutettu. Hallituilla ja yhtenäisillä markkinointiviestinnän\nSuurkuvatulosteita www.pskey.fi Copyright 2009\nSuurkuvatulosteita Miksi valita suurtuloste? Kuvatelineitä ja tulosteita Tulostusmateriaaleista Käyttökohteita Mikä on minulle Se oikea? Suurtulosteiden suunnittelu Miksi tilata juuri meiltä? Miksi valita


49 m² Bassenkuja 1 D 23, 02780 Espoo Luhtitalo 3h vuokrattavana - Oikotie 15763355\nVuokrattavat asunnot Espoo Kauklahti Bassenkuja 1 D 23, 02780 Espoo\nBassenkuja 1 D 23, Kauklahti, Espoo2h + avok + kph+ varasto\nKaunis luhtitalon päätyhuoneisto, johon myös lemmikit ovat tervetulleet!\nValoisa päätyhuoneisto sijaitsee luhtitalon toisessa kerroksessa. Asunnossa on kaksi pientä huonetta sekä Puustellin Miinus -kalusteilla varustettu tupakeittiö, jossa käytössä myös 50 tuumainen taulutelevisio.\nToisen makuuhuoneen yhteydessä on vaatehuone sekä parveke ilta-aurinkoon päin. Tupakeittiössä ja pienemmässä huoneessa on molemmissa ranskalaiset parvekkeet.\nKylpyhuoneessa on pesutorni ja huoneistossa käytössä sähkölukko.\nAsuntoon kuuluu lämmin varastotila ulkovarusteille ja vuokraan sisältyy myös sisäpihalla oleva sähkötolpallinen autopaikka käyttöösi.\nTaloyhtiössä on yhteiskäytössä tilava, lämmin pyörävarasto sekä viihtyisät saunatilat.\nKotiovelta pääsee suoraan Palolammen kauniille ulkoilualueelle.\nBassenkuja 1 D 23, 02780 Espoo\nHuoneistoon kuuluu lämmin 2 neliön kokoinen ulkovarasto.\n2h + avok + kph+ varasto\nRakennus vamistunut vuonna 2018\nLaminaattitasot, Teräskalusteet, Integroidut koneet, Astianpesukone, Induktioliesi, Jää-pakastinkaappi, Liesi tai uuni erikseen, Liesituuletin\nParveke, Ranskalainen parveke (parveke isomman makuuhuoneen yhteydessä + kaksi ranskalaista parveketta)\nSuihku, Pesukone, Kuivausrumpu, Peilikaappi, Allaskaappi, Rättipatteri, Laattalattia, Laattaseinä, Suihkuseinä, Lattialämmitys\nIkkunoita itään, Ikkunoita länteen, Ikkunoita etelään, Parveke ilta-aurinkoon\nPäiväkoti lähellä, Ala-aste lähellä, Yläaste lähellä, Lukio lähellä, Puisto lähellä, Kirjasto lähellä\nTupakointi kielletty, Kotivakuutus vaaditaan, Kotivakuutus vaaditaan voimassaolevaksi koko vuokrausajan\n15€/hlo/kk - tasaus tehdään huoneistokohtaisen vesimittarin lukemien mukaan kerran vuodessa\nSähkötolpallinen autopaikka kuuluu vuokrahintaan. Saunavuorojen varaukset + maksut vuokralainen hoitaa itse.\nJuna-asema lähellä, Sujuvat yhteydet omalla autolla, Maksuton pysäköinti, Bussipysäkki lähellä\nTaloyhtiössä viihtyisät saunatilat\nPuh: 040 1676465


BlackBerry julkaisee kaksi Android-puhelinta tänä vuonna - Raportti - yleinennone\nTärkein yleinenBlackBerry julkaisee kaksi Android-puhelinta tänä vuonna - Raportti\nBlackBerry julkaisee kaksi Android-puhelinta tänä vuonna - Raportti\nTiedämme jo, että BlackBerryin esityslistalla on 2016 mennä Androidin koko ajan. Välikohtainen toimitusjohtaja John Chen on ilmoittanut tämän asian uudelleen ja uudelleen. Joten odotimme kuulevan huhuja tai seuraavan BlackBerry Android -puhelimen vuotamista tänä vuonna.\nBlackBerry Czechin mukaan olisi kaksi puhelinta, yksi täysi kosketusnäyttö (Hampuri) ja toinen fyysisillä qwerty-painikkeilla (Rooma).\nBlackBerry "Hamburg" istuu keskialueen valikoimassa ja sisältää tärkeän yllätyksen: matkapuhelimesta puuttuu kuvitteellinen BlackBerry-näppäimistö, joka käyttää vain kosketusnäyttöä syöttöä varten. Hampurin pitäisi saapua viimeistään syksyllä 2016.\nBlackBerry "Rome" on hieman erilainen, koska BBCzech huomauttaa, että laite sijoittaa itsensä premium-luokkaan. Huhuja huomauttaa, että se seuraa BlackBerry Priv -vaiheita, mikä tarkoittaa, että se urheilu sekä fyysinen näppäimistö että kosketusnäyttö.\nIntian haastattelussa BlackBerryin toimitusjohtaja vahvisti myös, että alle 400 dollarin BlackBerry (Android) -puhelimet julkaistaan tänä vuonna. Hän totesi myös, että BlackBerry Priv oli liian kallis erityisesti yrityksille. Tämä oli yksi syy siihen, miksi se ei täyttänyt myyntiennusteita.\nHän lisäsi myös, että BlackBerry on valinnut 10 maata, mukaan lukien Intia, jossa tuotteita myydään. Voit lukea koko haastattelun TÄSTÄ.\nCopyright yleinen: BlackBerry julkaisee kaksi Android-puhelinta tänä vuonna - Raportti - yleinennone


HiQ Finland - Testiautomaatiokehittäjä - frends eiPaaS\nTestiautomaatiokehittäjä - frends eiPaaS\nKasvun myötä vahvistamme integraatioalustamme frendsin kokenutta R&D-tiimiä ja etsimme uuteen positioon Testiautomaatiokehittäjää.\nTule frendsin R&D-tiimiin Testiautomaatiokehittäjäksi!\nOma, moderni integraatioalustamme frends kasvaa voimakkaasti niin Suomessa kuin muissa Pohjoismaissa. Kasvun myötä vahvistamme frendsin kokenutta R&D-tiimiä ja etsimme uuteen positioon Testiautomaatiokehittäjää.\nRooli on uusi ja laaja, joten pääset parantamaan olemassa olevia testaustyökaluja ja vaikuttamaan tuotteen laadunvarmistusmenetelmien kehitykseen. Tehtäviisi kuuluvat mm. olemassa olevien automaatiotestien parantaminen ja kattavuuden lisääminen sekä suorituskykytestauksen kehittäminen.\nPääset vaikuttamaan tuotteen tulevaisuuteen ja käytettyihin teknologioihin oman kokemuksesi ja mielipiteidesi pohjalta. Olet tiiviisti yhteistyössä kehittäjien kanssa ja pääset tekemään erilaisia tehtäviä laaja-alaisesti. Käyttämiämme työkaluja ovat tällä hetkellä muun muassa TeamCity, Selenium, NUnit, Azure. Integraatiotuotteemme on kehitetty .NET-ekosysteemiin C#:lla.\nTiimissämme vallitsee avoin ja rento yhdessä tekemisen ilmapiiri. Toivomme, että kaikki tuovat mielipiteensä rohkeasti esille ja asioita sparraillaan yhdessä.\nEdellytämme aiempaa kokemusta testiautomaatiosta, suorituskykytestauksesta sekä näihin liittyvistä perustyökaluista ja raportoinnista. Mikäli olet ollut kehittämässä testausprosesseja tai haluat kehittyä tällä saralla, katsomme sen eduksi.\nmahdollisuuden kehittää ja laajentaa omaa osaamistasi ja muokata rooliasi\nasiantuntevan ja rennon tiimin sekä matalan ja avoimen organisaatiokulttuurin, jossa turhaa hierarkiaa ja pönötystä vieroksutaan\nJos uusi roolimme herätti kiinnostuksesi, toivomme, että tulet mukaan PaaS-pohjaisen integraatioalustamme kehitykseen osana ketterää ja kokenutta tiimiämme.\nHae helpon hakumme kautta! Tehtävä täytetään heti sopivan henkilön löydyttyä. Aloitus on sovittavissa joustavasti.\nLisätietoja voit kysyä Elina Salolta, elina.salo@hiq.fi.


Euroopan lippu, European Union | ShootingShop\nKetä kiinnostaa mutta Toukokuun 9. päivänä vietettävänä Eurooppa-päivänä on Suomessakin suositeltu liputtamista Euroopan lipulla!\nEuroopan lippu koostuu kahdentoista keltaisen tähden kehästä sinisellä taustalla. Lipun tähtien määrä ei liity EU:n jäsenmaiden määrään.\nEU lippu on Euroopan kansojen yhtenäisyyden symboli.\nSini-keltainen 150 x 90cm Polyesteristä valmistettu lippu jonka aikoinaan suunnitteli Arsene Heitz.\n* Sini-keltainen Euroopan unionin lippu


Onnistuisiko sääntö-Suomessa? Yksi kuva kertoo kekseliäisyydestä ja yrittäjähengestä olympialaisissa - Yleisurheilu - Ilta-Sanomat\nJulkaistu: 19.8.2016 6:21\nRio de Janeiron olympiastadionin edustalla riitti kuhinaa ennen kuin olympialaisten illan yleisurheilukisat käynnistyivät. Usain Bolt http://www.iltasanomat.fi/haku/?search-term=Usain%20Boltjahtasi iltakisoissa 200 metrin olympiavoittoa, ja olympialaisten aikaan 60 000 katsojaa vetävällä stadionille saapui illaksi kymmeniä tuhansia katsojia.\nSijantin on kaiken a ja o, on ravintolamaailman lainalaisuus.\nJos kisoihin saapuvalla on nälkä tai jano, stadionin pääkatsomon edustalla olevan tien varrella palvelut ovat mallillaan. Kun jättistadion sattuu olemaan lähellä, brasilialaiset ovat valmiina palvelemaan.Pääkatsomon edessä olevan tien varrella on autokorjaamo. Kun sen ohi käveli aamulla, siellä huollettiin autoja ja hierottiin kauppoja autonrenkaista ja vanteista.Illalla tilanne oli toinen. Iltakisoihin tuli päiväkisoja enemmän yleisöä, ja tarjontaan vastatakseen brassit muuttivat korjaamon baariksi. Pöydän äärellä ei myyty enää vanteita, vaan olutta ja muita kylmiä juomia janoisille. Suomessa moinen tuskin olisi luvallista.\nAutokorjaamo muuntui pystybaariksi illan tullen.\nIrlantilaiset Robhttp://www.iltasanomat.fi/haku/?search-term=Rob, Antoine http://www.iltasanomat.fi/haku/?search-term=Antoineja Patrick http://www.iltasanomat.fi/haku/?search-term=Patrickolivat käyneet korjaamobaarissa ostoksilla. He istuivat jalkakäytävällä tyytyväisinä oluitaan siemaillen.– Tämä on mahtavaa. Rakastamme heidän kekseliäisyyttään, Antoine kehui.– Ja yrittäjähenkisyyttään, Patrick lisäsi.\nIrlantilaiskaverukset kävivät juomaostoksilla korjaamobaarissa.\nIrlantilaiskolmikko oli muutenkin nauttinut olostaan Rio de Janeirossa. Kun Antoine kuuli toimittajan olevan suomalainen, hän innostui.– Kilpailin aikoinaan suomalaista Oskari Fröseniä http://www.iltasanomat.fi/haku/?search-term=Oskari%20Fr%C3%B6seni%C3%A4 vastaan.Antoine Burke on vuoden vanhempi kuin Frösen. Irlantilainen saavutti urallaan nuorten MM-hopeaa korkeushypyssä vuonna 1994.Riossa hän oli menossa illan yleisurheilukisoihin katsojana, mutta urallaan hän kertoi myös voittaneensa olympiavoittajan.– Voitin Stefan Holmin http://www.iltasanomat.fi/haku/?search-term=Stefan%20Holminkaksi kertaa, mutta siitä on kauan. Sen jälkeen hän nousi aivan eri tasolle, irlantilainen sanoi vuoden 2004 ruotsalaisesta olympiavoittajasta.


Kurssilla kerrataan lukion oppimäärä sekä paneudutaan vaikeiksi koettuihin aiheisiin. Lisäksi keskitytään vastaustekniikkaan ja laskurutiinin parantamiseen. Opetuspaikka on Helsinki.\nAjankohta: arkisin klo 16.30-19.45 ja lauantaisin 9.00-12.15\nHinta: 520 € + toimitus- ja käsittelykulut 15 €. Tarkemmat maksutiedot.\nSaat säännöllisen tuen kirjoituksiin valmistautumiseen kurssin alusta aina kirjoituksiin saakka.\nKurssilla kerrataan lukion oppimäärää sekä paneudutaan syvällisemmin vaikeiksi koettuihin aihepiireihin. Opetuksessa huomioidaan sähköinen ylioppilaskoe käyttämällä Abitissa vaadittuja ohjelmistoja Abinetti oppimisalustalla harjoitellessa. Näin saat selkeän kokonaiskuvan fysiikasta sekä vankan laskurutiinin tiiviin ja ohjatun harjoittelun tuloksena.\nOpetus: Kurssi sisältää 7 luokkaopetuskertaa. Lisäksi voit katsoa oppimisympäristössä luentovideoita oman aikataulun mukaisesti.


Sininen keskitie: Pikku Korppi Raitasukka\nTörmäsin Pikku Korppi Raitasukkaan jo alkusyksystä, kun etsiskelin paikallisen kirjaston sivuilta lastenkirjoja. Lainasimmekin yhden kirjan ja kirja oli yllättävän hyvä. Yllättävän hyvä minulle siksi, ettei kirjan kuvitus ollut oikein itselleni lähtökohdiltaan passelein ja olen ehkä siksi Pikku Korppi -kirjoja aiemmin kaihtanut. Nele Moostin ja Annet Rudolphin kirjoissa on kuitenkin aika hyviä satumaisia tarinoita, jotka ovat liitettävissä lapsen arkeen. Sattuikin niin, että Aurinko Kustannuksen kirjapaketissa oli Pikku Korppi Raitasukan kootut seikkailut (2011, suomennos Ritva Brander), joten sain hyvän enteen ja kannusteen esitellä teillekin Pikku Korppia.\nPikku Korpin kuvitus on tosiaan itselleni hieman vanhanoloista, en tiedä mistä se johtuu. Korpin piirros on kuin siitä salmiakin makuisesta yskänlääkepullon kyljestä (josta ainakin minulla on lapsuudesta ainoastaan positiivisia mielimakuja), joka vie ehkä minut suoraan 80-luvulle. Mutta kun katselin näitä perusvärisiä, koko sivun täyttäviä kuvia, aloin nopeasti tottua niihin ja pidänkin kuvitusta oikein mukavana vaihteluna erilaisten kuvakirjojen kirjossa. Kuvissa on lapsille paljon katseltavaa ja niissä näkyy myös kynänjälki. Eläinhahmoilla on pienet mustat silmät ja eläimet ovat mukavan ilmeikkäitä. Kirjan sivuaukeamalla saattaa olla huomattavan pitkä teksti, joten runsas kuvitus sinänsä tukee lukemista pienille lapsille.\nPikku Korppi on aika suorasukainen kaveri, jolle sattuu ja tapahtuu. Elämä johdattaa Korppia tilanteisiin, joissa pitää vähän peruuttaa teoissaan ja miettiä uudestaan. Kirjan tarinoissa ei lilluta hattaroissa, vaan saduissa käsitellään erilaisia ikävämpiäkin tunteita kuten kateus ja mustasukkaisuus. Välillä Korppi on jopa röyhkeä, huijaa ja on suorastaan ärsyttävä, mutta nerokkaasti tarinassa kerrotaan erilaisten eläinten näkökulmia, ja näin myös Korpin tekojen "syitä". Kirjoissa on siis oikein hyvää moniäänisyyttä, jonka nyt periaatteessa pitäisi auttaa lasta näkemään asioita monelta eri kantilta, mikä on sosiaalisessa elämässämme aika tärkeä juttu. Ja siis jälleen kerran oivallinen kirjasarja sisällöltään lapsiryhmillekin luettavaksi, tosin tarinoiden pituus voi tulla alle kouluikäisten kanssa haasteeksi. Näistä tarinoistahan voisi keksiä vaikka leikkejä tai draamaideoita!\nKokoelmakirjassa on neljä kertomusta: Kaikki minun, Kaikki sallittua, Kaikki hyvin taas ja Se on ihan totta!. Jo kertomusten nimistä voitte arvailla tarinoiden sisältöä mutta silti ainakin minua nämä osittain varsin hauskatkin sadut innostivat lukemaan eteenpäin, koska juonet eivät olleet päivänselviä, vaan ne yllättivät. Minut ja varsinkin vanhemman lapseni ne yllättivät varsin positiivisesti ja luimme yhdeltä istumalta aina monta satua kerrallaan.\n"Kiitos kovasti", sanoi pikku korppi ja vei auton tuulta nopeammin luolaansa. "Toisen ILON PILAAMINEN ei näytä olevan huono temppu sekään!"\n- Nele Moost ja Annet Rudolph: Pikku Korppi Raitasukan kootut seikkailut\nLähettänyt bleue klo 7.15\nTunnisteet: kehitys, kirja, lastenkirja, tunteet


Levy vaaitus koneen suorituskyvyn ominaisuuksia - näyttely - Wuxi Puxin Machinery Factory\nLevy vaaitus koneen yleensä käyttää usean roll tasa-arvotaistelija, jotta taulukko voidaan pitää tasainen ja virheetön käsittelyn aikana. Normaalioloissa tabletti saavuttaa tarkka, Nopea ja pieni energiankulutus. Duplex pinoaminen, tehokkaan ja nopean vastaanoton.\nErilaisia laitteita on erilaiset toiminnalliset ominaisuudet. Esimerkiksi joidenkin vaaitus koneen levy voi käsitellä kapea ja lyhyt erilaisia metallimateriaaleista. Varusteiden toiminnan vakauttamiseksi ylläpitää turvallinen tuotanto. Seuraavat kohdat on huomattava käytön aikana:\nEnsinnäkin ennen kuin aloitat tabletti, meidän täytyy tarkistaa voitelu ja kiristämällä jokaisen osan. Vahvistamisen jälkeen normaali, säädä roll mukaan teräslevyn alta paksuus.\nToiseksi toiminnanharjoittajan pitäisi seistä molemmin puolin työstökone aikana madaltuminen lava koneella teräslevy. On kiellettyä seistä ennen tai jälkeen kone tai teräslevyyn. Työkappaleen pintaan on pidettävä puhtaana ja ei saa olla ei hitsiaineen.\nKolmanneksi lava tason pieniksi paloiksi tai nauhat käytettäessä on tarpeen asettaa pala terästä, joka täyttää eritelmät laitteiden ennen kaksi rullaa. Tausta levy pieniksi paloiksi tai pitkä työkappaleiden tasaantunut saatetaan tukilevy tasaantunut ja se on usein huomattava että toinen pää tukilevy pitäisi olla vähintään 300 mm rullasta ja ei saa olla taipuvainen. Lisäksi työkappaleiden tasaantunut tukilevy olisi porrastettava keskenään ja aineita suoraviivaisesti. Edessä ja takana etäisyys kaksi kappaletta pitäisi olla alle 100 mm.\nOn tärkeää muistaa, että pieni määrä laskeva roll aikana vaaditaan madaltumista ja työkappaleen skannaustasolle. Aina alennuksen rajoittuu l ~ 2ram ja kiinnittää huomiota osoitin. Kun työ on ohi, voit pitää sammuttaa tabletti, löysää rullat ja poistaa työkappaleen ja taustalevyllä.\nPari: Hydrauliset nosto-pöydänratkaisut\nSeuraava: Levyjen leikkauskoneen huolto-ohjeet


Messusyksy 2012 huomioi niin ammattilaiset kuin kuluttajatkin ★ TähtiUutiset ★ Tutumpi. Jutumpi.\nLiity nyt » Messusyksy 2012 huomioi niin ammattilaiset kuin kuluttajatkin\nTuleva syksy tarjoaa yhteensä yhdeksän messutapahtumaa. Teemoissa ovat turvallisuus, alihankinta, koti, taide, hitsaus, kädentaidot sekä kivet ja korut.\n”Vahvasti mukana bisneksessä”\nTurvallisuus-messuilla on jo useana vuonna ollut mukana Würth Oy, jonka Safety@Work-tiimin vetäjä ja kehittäjä Jukka Nylander kertoo messuilla olevan yrityksen markkinoinnin kannalta useitakin funktioita.\n– On tärkeä osallistua Turvallisuus-messuille ja osoittaa, että olemme vahvasti mukana alan bisneksessä, Nylander korostaa.\nHänen mukaansa messupäivät ovat myös hieno mahdollisuus tavata asiakkaita.\n– Kohtaamiset messuilla ovat ennen kaikkea olemassa olevien asiakassuhteiden ylläpitoa. Samalla tavoitamme myös kaikki merkittävät henkilöt, jotka vastaavat työsuojelu- ja turvallisuusasioista, Nylander huomauttaa.\nTurvallisuus 2012 -messut järjestetään 5.–7. syyskuuta. Lisätietoa turvallisuusalan ammattimessuista löytyy messutapahtuman internetsivuilta osoitteessa: www.turvallisuusmessut.fi . Samaan aikaan Tampereen Messu- ja Urheilukeskuksessa järjestetään Security- ja Työhyvinvointi-messut. Ammattilaisten kohtaamispaikka\nKiinteistöturvallisuus-messut on järjestetty Turvallisuus-messujen yhteydessä vuodesta 2006 lähtien. Tänä vuonna tapahtuma toteutetaan uudistuneena ja uudella nimellä, Security 2012. Yksi näytteilleasettajista on Provacuum Oy, jonka toimitusjohtaja Perttu Aho ajattelee messujen olevan nimenomaan ammattilaisten kohtaamispaikka.\n– Odotamme, että julkisen sektorin paloturvallisuudesta vastaavat kokevat Security-messut omakseen. Painopiste on siis nimenomaan ammattilaisten tapaamisissa, Perttu Aho visioi.\n– Ajatuksenamme on tehdä sammutuslaitteistoamme ja palonhallintajärjestelmiämme tutuksi.\n– Näkyvyyden varmistamme sillä, että osastomme on korttelipaikalla, eli kaikki neljä sivua ovat auki. Järjestämme osastollamme toiminnallisuutta, joten siellä pääsee kokeilemaan sammutusjärjestelmää, Perttu Aho kertoo.\nSecurity 2012 -messut järjestetään 5.–7. syyskuuta. Lisätietoa turvallisuustekniikan ja -palveluiden ammattimessuista löytyy messutapahtuman internetsivuilta osoitteessa: www.securitymessut.fi.\nSamaan aikaan Tampereen Messu- ja Urheilukeskuksessa järjestetään Turvallisuus- ja Työhyvinvointi-messut. Hyvät kokemukset tuovat messuille\nTyöhyvinvointi-messuille aikaisemminkin osallistunut Haikon Kartano on myös tulevana syksynä messutapahtuman näytteilleasettajana. Kylpylänjohtaja ja työhyvinvointipäällikkö Raija Huovisen mukaan hyvät kokemukset aikaisempina vuosina houkuttelivat yrityksen jälleen mukaan.\n– Työhyvinvointi-messuilla olemme tavoittaneet juuri meille oikean asiakaskunnan eli uudet potentiaaliset asiakkaat, joille yrityksemme palvelut eivät ole vielä olleet tuttuja. Toki myös jo olemassa olevien asiakkaiden kanssa on ollut tärkeää kohdata messuilla, Huovinen kertoo.\n– Ensi syksynkin messuilla korostamme asiantuntijuuttamme. Ajatuksena on tietenkin valita osastollemme aktiivisia esittelijöitä, ja mukana on myös ammattilainen tarjoamassa vaikkapa hierontaa. Messuilla on oleellista erottua yksilöllisesti, Raija Huovinen miettii. Työhyvinvointi 2012 -messut järjestetään 5.–7. syyskuuta. Lisätietoa työkyvyn ja työhyvinvoinnin ammattimessuista löytyy messutapahtuman internetsivuilta osoitteessa: www.tyohyvinvointimessut.fi. Samaan aikaan Tampereen Messu- ja Urheilukeskuksessa järjestetään Security- ja Turvallisuus-messut. Alihankinta on brändi\nKävijämäärältään Pohjoismaiden suurimmat ja koko Euroopan toiseksi suurimmat alihankintamessut järjestetään tulevana syksynä jo 22. kerran. Lehtosen Konepaja Oy on ollut Alihankinnassa näytteilleasettajana peräti 21 kertaa. Yrityksen toimitusjohtajan Erkki Lehtosen mukaan messutapahtuma on kuin vuosikatsaus, jossa pääsee näkemään alan yleistilanteen.\n– Alihankinta on tapahtumana jo brändi. Näillä messuilla on oltava mukana, Lehtonen kiteyttää.\n– Kolmen messupäivän aikana meillä on mahdollisuus tavata nykyiset ja potentiaaliset uudet asiakkaat, kollegat ja alan sidosryhmät. Messuosallistumisellamme on ollut aina hyvät tulokset, sillä olemme saaneet hyviä kontakteja, toimitusjohtaja vakuuttaa.\nAlihankinta 2012 -messut järjestetään 18.–20. syyskuuta. Lisätietoa kansainvälisistä teollisuuden alihankinnan ammattimessuista löytyy messutapahtuman internetsivuilta osoitteessa: www.alihankinta.fi. ”Messuilla saa näkyvyyttä”\nViime vuonna ensimmäistä kertaa Asta Koti -messuille osallistunut Koti-Kalustamo on mukana myös tulevan syksyn messutapahtumassa. Toimitusjohtaja Suvi Luoto kertoo messuosallistumisen olleen myönteinen tapa tavoittaa yleisö.\n– Viime vuoden Asta Koti -messut osoittautuivat hyväksi kokemukseksi, joten lähdimme nytkin mukaan. Messuilla saamme näkyvyyttä toiminnallemme ja tuotteillemme sekä asiakaskontakteja, Suvi Luoto kehuu.\n– Tulevassa messutapahtumassa olemme jälleen esillä monipuolisella tuotevalikoimallamme ja uuttakin täytyy toki olla mukana. Esimerkiksi valaistukseen tulemme panostamaan erityisesti, valaisee Luoto.\nAsta Koti 2012 -messut järjestetään 5.–7. lokakuuta. Lisätietoa kodin sisustamisen ja kunnostamisen messuista löytyy messutapahtuman internetsivuilta osoitteessa: www.astakoti.fi . Samaan aikaan Tampereen Messu- ja Urheilukeskuksessa järjestetään taidehankintojen ja -harrastamisen erikoismessut, Tampereen Taidemessut.\nTykkää Asta Koti -messuista myös Facebookissa!\nTaide lähelle yleisöä\nAsta Koti -messujen yhteydessä yleisöä ilahduttavat Tampereen Taidemessut. Näytteilleasettajana nähdään muun muassa kuvataiteilija Johanna Oras.\n– Messuilla on loistava mahdollisuus kohdata ihan tavallisia perheitä, joiden ei ehkä muutoin tule käytyä taidegallerioissa. Messuviikonvaihteessa taiteilijat voivat tuoda taiteen lähelle ihmisiä, Oras iloitsee.\n– Uskon, että messutapahtumassa ilmassa on sopivaa rentoutta, joten kävijöillä on matala kynnys tulla tutustumaan erilaisiin taiteilijoihin ja heidän töihinsä.\n– Tämä on taiteilijoille tuore tapa lähestyä suurta yleisöä, sanoo Johanna Oras.\nTampereen Taidemessut järjestetään 5.–7. lokakuuta. Lisätietoa taidehankintojen ja -harrastamisen erikoismessuista löytyy messutapahtuman internetsivuilta kotisivuilta osoitteessa: www.tampereentaidemessut.fi . Samaan aikaan Tampereen Messu- ja Urheilukeskuksessa järjestetään kodin sisustamisen ja kunnostamisen messut, Asta Koti 2012.\nTykkää Tampereen Taidemessuista myös Facebookissa!\n”Ehdottomasti paras paikka”\nLokakuisille Nordic Welding Expo 2012 -messuille osallistuu myös Woikoski Oy, jonka hitsausteknikko Vesa Lihavainen pitää messuja yrityksen hitsaukseen liittyvien toimintojen ja tarjonnan kannalta keskeisenä paikkana.\n– Kokemuksesta tiedän, että näille messuille yrityksemme on tärkeää osallistua, sillä Nordic Welding Expo on maamme suurin hitsausalan messutapahtuma. Siksi se on ehdottomasti paras paikka näkyä, Lihavainen vakuuttaa.\n– Ensi kerralla takaamme näkyvyyden sillä, että tuomme paikalle muun muassa EWM Mig/Mag Orbital -putkenhitsausjärjestelmän. Myös osaston visuaaliseen puoleen satsaamme, Lihavainen sanoo.\nNordic Welding Expo 2012 järjestetään 23.–25. lokakuuta. Lisätietoa hitsauksen, liittämisen ja leikkaamisen ammattimessuista löytyy messutapahtuman internetsivuilta osoitteessa: www.nordicweldingexpo.fi .\nMessusyksy päättyy maamme suurimpaan käsi- ja taideteollisuusalan messutapahtumaan. Marraskuinen Suomen Kädentaidot 2012 kutsuu jälleen koolle niin alan harrastajat ja ammattilaiset kuin myös vaikkapa joululahjoja etsivät messuvieraat.\n– Messujen ajankohta ennen joulua on hyvä, ja niiden vetovoimaa lisäävät samaan aikaan järjestettävät Kivi ja Koru -messut. Olen osallistunut lähes kaikille Suomen Kädentaidot -messuille, käsityöyrittäjä Anu Pylsy kertoo ja lisää: – Messut ovat minulle tärkeä testiympäristö. Keskustelen mielelläni Suomen Kädentaidot -asiakaspiirini kanssa. Laadukkaat messut vetävät puoleensa asiantuntevia ihmisiä. Heidän mielipiteeseensä voi ammattilainenkin luottaa.\nSuomen Kädentaidot 2012 järjestetään 16.–18. marraskuuta. Lisätietoa käsi- ja taideteollisuusmessuista löytyy messutapahtuman internetsivuilta osoitteessa: www.kadentaidot.fi .\nTykkää Suomen Kädentaidot -messuista myös Facebookissa!\nSamaan aikaan Tampereen Messu- ja Urheilukeskuksessa järjestetään kansainväliset kivi- ja korumessut, Koru ja Kivi 2012. Lisätietoja Koru ja Kivi -messuista löytyy messutapahtuman internetsivuilta osoitteesta: www.kivimessut.fi.\nTykkää Tampereen Messuista myös Facebookissa!\nMonipuolinen messusyksy 2012\tSyksyn messut tuovat Tampereen Messu- ja Urheilukeskukseen niin ammattilaiset kuin kuluttajat:\t5.–7.9. Turvallisuus, kansainväliset turvallisuusalan ammattimessut\twww.turvallisuusmessut.fi\t5.–7.9. Security, turvallisuustekniikan ja -palveluiden ammattimessut www.securitymessut.fi 5.–7.9. Työhyvinvointi, työkyvyn ja työhyvinvoinnin ammattimessut www.tyohyvinvointimessut.fi 18.–20.9. Alihankinta, kansainväliset teollisuuden alihankinnan ammattimessut www.alihankinta.fi\n5.–7.10. Asta Koti, kodin sisustamisen ja kunnostamisen messut www.astakoti.fi 5.–7.10. Tampereen Taidemessut, taidehankintojen ja -harrastamisen erikoismessut www.tampereentaidemessut.fi 23.–25.10. Nordic Welding Expo, hitsauksen, liittämisen ja leikkaamisen ammattimessut www.nordicweldingexpo.fi 16.–18.11. Suomen Kädentaidot, käsi- ja taideteollisuusmessut www.kadentaidot.fi 16.–18.11. Kivi ja Koru, kansainväliset kivi- ja korumessut\twww.kivimessut.fi Jaa ystäviesi kanssa:


Olemmeko matkalla kohti iloista 20-lukua? Kirjailija videopuheessaan: "Ilmastonmuutos voi olla jollekin iloinen asia, kun ei ole lunta" | Yle Uutiset | yle.fi\nKirjailija ja kulttuurivaikuttaja Petri Pietiläinen löytää helposti yhdistävän tekijän alkamassa olevalle vuosikymmenelle ja 1920-luvulle.\nHänen mukaansa kyseessä on vanhan räjäyttäminen ja muutos.\n– 1920-luvulla ensimmäinen maailmansota oli sodittu ja ihmiset halusivat unohtaa menneen ja vapautua ja iloita. Nyt etenkin nuoret, Greta Thunbergin johdolla, haluavat unohtaa menneen elämäntavan, muuttaa maailman ja toimia ilmastonmuutosta vastaan. Kyllä muutos on se, joka 1920- ja 2020-lukua voi yhdistää, pohtii Pietiläinen.\nPietiläinen piti Ylen pyynnöstä, ei pelkästään uudenvuoden vaan, uuden vuosikymmenen puheen. Siinäkin hän ottaa esiin ilmastonmuutoksen, enemmän tai vähemmän ironisesti.\n– Miettikää! Sekin voi olla jollekin iloinen asia, että joulukuussa ei ole lunta.\nPuheen tavoitteena oli pohtia mitkä asiat voisivat tehdä 2020-luvusta iloisen, hieman 1920-luvun tapaan.\nPuheensa Pietiläinen päätti pitää luonnonvoimien äärellä, äänekkäänä pauhaavan Kymijoen Langinkosken rannalla Kotkassa.\nPetri Pietiläinen on kotkalainen tietokirjailija, joka on julkaissut teokset muun muassa kissojen ja koirien maailmanhistoriasta sekä yhdessä valokuvaaja Juha Metson kanssa elämäkerran Juha “Junnu” Vainiosta. Hänen uusin teoksensa ‘Murha joka ei ollut rikos’ kertoo tunnetuista historiallisista murhista ja niitä seuranneista oikeudenkäynneistä.\n2020-luvulla Pietiläinen haluaisi kuulla suomalaisten suusta ilopuhetta.\nHänen mukaansa ilopuhe on yksinkertaisesti sitä, että ihmiset kertovat toisilleen vain hyviä asioita.\n– Sanot joitain kivoja sanoja kissallesi, koirallesi, vaimollesi, miehellesi, lapsillesi tai isovanhemmillesi – ihan sama kenelle, pohtii Pietiläinen puheessaan.\nHyviä ja iloisia sanoja löytyy silloin kun ihmiset tekevät asioita yhdessä, hän vakuuttaa.\n– Lähdetään yhdessä laulamaan ja tanssimaan tai marjoja tai sieniä keräämään.\nMusiikki, tanssiminen sekä jazz on usein liitetty historiankirjoituksessa 1920-lukuun (siirryt toiseen palveluun). Osittain niiden takia edellisellä 20-luvulla on iloisen vuosikymmenen maine.\n– Se on muun muassa televisiosta, elokuvista ja kirjallisuudesta tuleva hieman romanttinen ja nostalginen kuva iloisesta ajasta. Sydämissämme ikään kuin toivomme, että olisikohan tämä 20-luku ihan yhtä kivaa, pohtii Pietiläinen.\nKirjailija korostaa, että ilo syntyy pienistä asioista ja siitä, että yhdessä voi iloita, juhlia ja harrastaa mitä vaan pienissäkin porukoissa.\nEikä kaikkien tarvitse tehdä samoja asioita.\n– Ei meidän kaikkien tarvitse lähteä Senaatintorille huutamaan, että Suomi on uusi maailmanmestari. Voimme me tehdä muutakin, taustoittaa Pietiläinen ajatuksiaan.\nHän kertoo vielä yhden esimerkin.\n– Tullaan tänne Kymijoen rantaan yhdessä ja kuunnellaan hiljaa tuota kosken kuohuntaa. Mä luulen, että siitä syntyy ilo. Ja rauha.\nPietiläinen myöntää, että hyvistä ja kivoista asioista puhuminen voi joidenkin mielestä kuulostaa tylsältä.\n– Jopa lässytykseltä, toteaa mies.\nUusivuosiKirjailijatKymijokiKotkaKymenlaaksoLemmikkieläimetIlmastonmuutosKulttuurit (kulttuurimuodot)Kotkan–Haminan seutukuntaHistoria


amoriini.com • katso viestiketjua - ~* Miiaisen mietinnät: pieni kuvapläjäys :)\nTänään on 20.09.2018 19:30\n~* Miiaisen mietinnät: pieni kuvapläjäys :)\n[ 452 viestiä ] Mene sivulle Edellinen 1 ... 15, 16, 17, 18, 19\nViestin otsikko: Re: ~* Miiaisen mietinnät: pikaiset kuulumiset :)\nLähetetty: 09.08.2013 12:52\nMiten nää kuukaudet aina vierähtääkin näiden postausten välillä?\nMeillä suunnitellaan kovalla tohinalla Neven 1-vuotisjuhlia. Tää vuosi on menny kyllä ihan supernopeesti! Mulla alkaa työt syyskuun alusta ja oon jotenkin ihan paniikissa, en mä vielä haluaisi mennä töihin! Onneks teen osa-aikasta vuoden loppuun ja mun äiti ottaa tytön hoitoon, helpottaa vähän mun tuskaani siitä, että joudun menemään takas töihin Toisaalta odotan töitä ihan mielenkiinnolla, sillä mun työnkuva tulee vähän muuttumaan ja kuvittelisin, että se uus homma sopii mulle paremmin kuin vanha. Oon siis aiemmin tehnyt ihan perus ohjelmistosuunnittelijan hommia, mut en mä oo luonteeltani mikään kehittäjä ihan oikeesti, niin nyt mulle mietittiin vähän semmosta asiakaspalveluvastaavan pestiä. Eli olisin sitten kaikille asiakkaille se eka yhteyshenkilö ongelmien ilmaantuessa ja saan kattoa, että joku muu selvittää sotkut - noin kärjisteysti\nKesä on ollut ihan mainio. Me reissattiin Tukholmassa, ollaan käyty pyöräilemässä ja uimassakin, sekä leikkipuistossa, kaupungilla hengailemassa ja tehtiinpä pieni retki meidän lähistöllä olevaan kotieläinpuistoonkin. Niin ja toki käytiin Jazzeillakin. Sisko oli poikaystävänsä kans pari viikkoa Suomessa lomalla, joten mentiin porukalla konserttiin. Yhtenä päivänä käytiin vesitornilla seinäkiipeilemässä. Tai siis P varmisti ja sisko ja poikaystävänsä kiipesivät, minä vahdin tyttöä Toiveissa olis joku lyhyt Lontoon reissu jossain vaiheessa, että päästäis näkemään siskoa uudestaan.\nMulla on ollu täys työ Neven vahtimisessa, koska se ei pysää sekunniksikaan hereillä ollessaan (isäänsä tulee vissiin...). Sillä vauhdilla ja huimapäisyydellä varustettu lapsi on melko altis muksahduksille Tyyppi siis kiipeää ihan joka paikkaan ja nousee seisomaan melkein mitä tahansa asiaa apuna käyttäen. Ja on niin samperin itsevarmakin vielä: ei jaksa millään vielä pitkiä aikoja kunnolla seisoa ja silti jo yrittää irrottaa kädet tuesta... Hiukan sillai äiskää välillä jännittää\nVoi hitsi, meillä kävi kyllä niin tuuri. Pyöräiltiin Neven kans aamupäivällä kauppaan sateen mahdollisuutta uhmaten ja säästyttiin kuivana. Nyt sit sataakin ihan maahan asti\nNo, ei mulla vissiin muuta! Kai mä tuun sitte 1-vuotisfestivaalista (kuten mun yks kaveri sanoo ) pistään parit kuvat näytillel. Sitä ennen tässä parit kesäotokset:\nViestin otsikko: Re: ~* Miiaisen mietinnät: pikaiset kuulumiset TAAS :)\nLähetetty: 29.08.2013 20:40\nNäin nopsasti vain otos 1-vuotiaasta synttärisankarista ja pienestä ponitytöstä, kun käytiin ratsastuskoululla katsomassa Nöpö-ponia\nPaketinavauspuuhissa, välillä vaan poseeraten\nKakku ja muut tarjoilut\nEilen sit käytiin tosiaan tallilla "vauvavartissa". Tää mamma suki ponin puhtaaks ja pisti sille varusteet päälle, sit iskettiin Neve kyytiin. Hänel oli hienoo ja poni sai riemunkiljahduksin säestettyjä taputuksia


Vuosikymmeniä vanha näyttelijättären kuolemantapaus tutkitaan uudelleen – pääepäillyksi nousi silloinen aviomies | Episodi.fi\nEpisodi / Uutiset / Vuosikymmeniä vanha näyttelijättären kuolemantapaus tutkitaan uudelleen – pääepäillyksi nousi silloinen aviomies\nVuosikymmeniä vanha näyttelijättären kuolemantapaus tutkitaan uudelleen – pääepäillyksi nousi silloinen aviomies\nMaailmalta Niko Ikonen 1.2.2018 18:57\nKuka muistaa Natalie Woodin kuoleman vuodelta 1981? Poliisi on avannut tapauksen tutkinnan uudelleen.\nNäyttelijätär Natalie Wood kuoli mystisesti 29. marraskuuta 1981. 43-vuotias Wood oli veneilemässä aviomiehensä Robert Wagnerin sekä näyttelijä Christopher Walkenin ja Dennis Davernin kanssa.\nTuolloin tapausta pidettiin tapaturmaisena hukkumistapauksena. Tutkijat avasivat tapauksen uudestaan vuonna 2011 ja kertovat Robert Wagnerin olevan heidän kiinnostuksensa kohteena, Entertainment Weekly kertoo.\nWagner ei ole suostunut puhumaan tutkijoiden kanssa.\n– Hänen kertomuksensa eivät käy yhteen muiden silminnäkijöiden kanssa, Los Angelesin poliisilaitoksen John Corina kertoo. Hän on muuttanut kertomustaan useita kertoja, eikä hänen versionsa illan kulusta kuulosta oikealta.\nTapahtuneen jälkeen Woodin kehosta löytyi myös tuoreita mustelmia. Tutkijat ovatkin nyt nostaneet 87-vuotiaan Wagnerin epäillyksi.\nWagner kirjoitti muistelmansa vuonna 2008, jossa kertoi, että hänellä ja Christopher Walkenilla oli riita Woodin urasta tuona iltana. He olivat juoneet alkoholia koko yön. Wagnerin mukaan hän löi viinipullon rikki veneessä olevaan pöytään. Wagner epäilee Woodin lähteneen joko tappelua karkuun tai lähteneen korjaamaan veneen takilaa, minkä takia hän olisi tippunut mereen.\nWood löydettiin tämän jälkeen hukkuneena.\nKuvassa Brainstorm-elokuva, jonka kuvasten aikana Wood kuoli.\nOhjaaja uhkasi “kaivaa silmät päästä”, jos Selma Blair kertoo seksuaalisesta ahdistelusta – jo huimat 359 naista syyttää samaa miestä\nOhjaajaehdokkaina pelkkiä miehiä – naistähti näpäytti Golden Globeseissa\nNäin huipputekijän odotettu scifi-elokuva päätyi Netflixille – ”Liian älykäs” ja ”monimutkainen”\nMestariohjaaja Michael Mann tekemässä realistisen version klassikkolänkkäristä\nHollywood-näyttelijätär raivostui vaginansa kuvaamisesta – valokuvaaja tähtäsi punaisella matolla haaroväliä (kuva)\nForbes: Hän on tämän vuoden parhaiten palkatuin naisnäyttelijä\nChris Prattin entisen menestyssarjan tähti myönsi homoutensa: ”Haluan maailman tietävän”\nTOP-12 surkeasti roolitetut Marvel-hahmot – Marvelkin voi olla erehtyväinen\nJohnny Deppistä viidakon kuningas – luvassa murhia, seksiä, aseita ja huumeita\nBritit tykästyivät Casey Affleckiin ja Hollywood-musikaaliin – Katso lista kaikista Bafta-voittajista


Lämpöpumput - Helsinki, Espoo, Vantaa | Vesiykköset Oy\n"Moni pientaloasukas lykkää putkiremonttia – …" -HS\nLämpöpumppu tuo säästöä kodin lämmitykseen\nVanha öljy- tai sähkölämmitys on kodin suuri energian tuhlaaja. Asentamalla lämpöpumpun säästät jopa 50–80 % vanhaan lämmitykseen verrattuna.\nSäästäminen alkaa heti, kun uusi pumppu on asennettu paikalleen, ja remontti on tyypillisesti maksanut itsensä takaisin 6–10 vuodessa.\nLämpöpumput ovat toimintavarmoja, etkä joudu huolehtimaan lämmitysjärjestelmän hajoamisesta esimerkiksi pakkaskeleillä.\nSamoin voit unohtaa nuohoukset, öljyn täytöt ym. lämmitysjärjestelmiin liittyvät huoltotarpeet. Lämpöpumppu on lisäksi ekologinen vaihtoehto muihin lämmitysmuotoihin verrattuna.\nLämpöpumppujen käyttäjänä kotisi lämmityksen hintaan eivät vaikuta enää öljyn tai sähkön markkinahintojen heilahtelut.\nValitse aina aito Mitsubishi Electric -lämpöpumppu. Älä anna Mitsubishi Heavy Industries Inc. -tuotteiden hämätä. Lue lisää tiedotteesta (pdf)\nSäästöä jopa 80%80%\nTakaisinmaksuaika jopa vain 6 vuotta60%\nLämmitysjärjestelmäremontti avaimet käteen -periaatteella\nVesiykköset toteuttaa lämmitysjärjestelmäremontit omakoti- ja rivitaloasuntoihin avaimet käteen -periaatteella. Toimitamme ja asennamme uudet ilma-vesilämpöpumput, ilmalämpöpumput ja maalämpöpumput ja puramme ja viemme samalla vanhat pois.\nOlemme laadukkaiden Scanofficen ja Boschin tuotteiden jälleenmyyjä. Tuotemerkkejämme ovat Mitsubishi Electric, Alpha Innotec ja Gree. Toimittamamme pumput on mitoitettu ja suunniteltu Suomen vaativiin olosuhteisiin.\nLämmitysjärjestelmäremontin aikana lämpökatko on yleensä 1–2 päivää. Katkon ajaksi järjestämme korvaavan lämmityksen taloon. Remontin voi tehdä hyvin myös talvella.\nIlma-vesilämpöpumppu toimii rakennuksesi pääasiallisena lämmitysjärjestelmänä. Se siirtää lämpöenergiaa edullisella hyötysuhteella ulkoilmasta talosi lämmitysvesikiertoon myös pakkaskeleillä ja lämmittää samalla myös perheesi tarvitseman käyttöveden.\nIlma-vesilämpöpumppu on kodin lämmitysjärjestelmänä kustannustehokas vaihtoehto: normaali suomalainen omakotitalo (100–150M2) on edullisinta lämmittää juurikin ilma-vedellä.\nIlma-vesilämpöpumppu on myös ympäristöystävällinen valinta lämmitysmuodoksi, koska pienemmän omakäyttötehon ansiosta se pienentää hiilijalanjälkeäsi.\nOikein käytettynä ilmalämpöpumppu pienentää kodin lämmityskuluja jopa 50 %. Samalla nousee asuntosi arvo. Energiahintojen noustessa kasvaa säästösi samassa suhteessa!\nIlmalämpöpumppu voidaan asentaa kodin nykyisen lämmitysjärjestelmän rinnalle lisälämmönlähteeksi. Se soveltuu kaikenlaisiin asuntoihin ja taloihin ja on helppo ja nopea asentaa paikalleen.\nIlmalämpöpumpun ansiosta myös perheesi ja asuntosi voi paremmin. Laite raikastaa sisäilmaa ja viilentää sitä miellyttävästi kesäkuumalla. Samalla ilmalämpöpumppu vähentää kosteutta ja asuntosi homehtumisriskiä.\nMaalämpöpumppu on ekologinen vaihtoehto asunnon lämmitykseen. Se ei tuota päästöjä eikä kuluta luonnonvaroja. Asunnon arvo nousee ja se houkuttelee useampia ostajia maalämpöpumpun myötä. Näin ollen asunnon myynti helpottuu.\nToimitamme myös maalämpöpumppuja. Ota yhteyttä ja kysy myyjältämme, mikä pumpuista sopii sinun kotiisi!


Henkilötietojen siirrot Yhdysvaltoihin arvioitava uudelleen - Lexia\nEtusivu › Tietosuoja › Henkilötietojen siirrot Yhdysvaltoihin arvioitava uudelleen\nHenkilötietojen siirtäminen Yhdysvaltoihin on joutunut vastatuuleen kesän aikana. Euroopan unionin tuomioistuin kumosi heinäkuussa (nk. Schrems II-tuomio) Privacy Shield -järjestelyn, joka on toiminut yleisesti käytettynä menettelynä siirrettäessä henkilötietoja Yhdysvaltoihin.\nMikä on Privacy Shield?\nEU:n yleinen tietosuoja-asetus (GDPR) asettaa reunaehtoja siirrettäessä henkilötietoja Euroopan talousalueen ulkopuolelle maihin, joiden osalta Euroopan komissio ei ole antanut tietosuojan riittävyyttä koskevaa päätöstä. Henkilötietojen siirron on perustuttava joko tietosuojalainsäädännön mukaiseen perusteeseen, esim. rekisteröidyn nimenomaiseen suostumukseen, tai johonkin erikseen määriteltyyn suojamekanismiin.\nYhdysvaltojen ja EU:n välillä on ollut voimassa erityinen henkilötietojen siirtoa koskeva suojamekanismi; Privacy Shield -menettely. Jos henkilötietoja vastaanottava taho Yhdysvalloissa on rekisteröitynyt Privacy Shield -menettelyyn, on henkilötietojen siirto ollut sen nojalla mahdollista. Tuomioistuimen päätöksen myötä Privacy Shieldiin perustuvat henkilötietojen siirrot Yhdysvaltoihin eivät 16.7.2020 lähtien ole enää sallittuja.\nPrivacy Shieldin kumoamisesta huolimatta henkilötietoja voidaan edelleen siirtää Yhdysvaltoihin muita tietosuoja-asetuksen mukaisia asianmukaisia suojatoimia käyttäen. Yleisesti käytetty suojatoimi on laatia henkilötietojen siirrosta sopimus, johon sisällytetään Euroopan komission vahvistamat mallisopimuslausekkeet.\nTuomioistuimen päätöksen mukaan pelkkien mallisopimuslausekkeiden käyttäminen ei kuitenkaan sellaisenaan välttämättä riitä. Mallisopimuslausekkeisiin perustuvien velvollisuuksien noudattaminen on pyrittävä varmistamaan tapauskohtaisella arvioinnilla ja sen perusteella sopia henkilötietoja vastaanottavan tahon kanssa tarvittaessa täydentävistä lisätoimenpiteistä.\nMitä pitää tehdä nyt?\nPrivacy Shield -menettelyn kumoamisen myötä pitää varmistaa, että henkilötietojen siirto perustuu jatkossa johonkin muuhun suojamekanismiin.\nKäy läpi sopimuskumppanit ja palveluntarjoajat sen selvittämiseksi, mitkä näistä tahoista siirtävät henkilötietoja Yhdysvaltoihin tai muutoin käsittelevät niitä siellä. Henkilötietojen siirroksi luokitellaan myös pääsyn tarjoaminen henkilötietoihin Yhdysvalloista. Myös pelkkä tietojen passiivinen säilyttäminen Yhdysvalloissa tarkoittaa, että henkilötiedot on siirretty sinne. Tietosuojalainsäädännön mukainen henkilötietojen määritelmä on myös hyvin laaja, ja esimerkiksi verkkosivujen evästeiden kautta voi siirtyä sivuston käyttäjän henkilötietoja ulkoisille kumppaneille.\nSelvitä, perustuuko tietojen siirto Privacy Shield -menettelyyn vai johonkin muuhun tietosuoja-asetuksen mukaiseen suojamekanismiin.\nSiirry Privacy Shield -menettelystä muihin tietosuoja-asetuksen suojamekanismeihin, kuten mallisopimuslausekkeisiin ja mahdollisesti tarvittaviin lisätoimenpiteisiin. Keskustele tarvittavista lisätoimenpiteistä Yhdysvalloissa henkilötietojen käsittelevän sopimuskumppanisi kanssa.\nHuomioi, että muutokset tietojen siirtoja koskeviin menettelyihin voivat edellyttää muutoksia esimerkiksi asiakassopimuksiin.\nPäivitä tietosuojaselosteet ja muu tietosuojainformaatio. Henkilötietojen siirtämisestä Euroopan talousalueen ulkopuolelle ja siirroissa käytetyistä suojamekanismeista on informoitava käsittelyn kohteena olevia rekisteröityjä.\nSeuraa viranomaisten ohjeistuksia asian suhteen.\nEuroopan tietosuojaneuvosto on korostanut kannanotossaan, että ensisijainen vastuu tietosuojan tason varmistamisesta on tietojen siirron osapuolilla. Henkilötietojen siirto on keskeytettävä tai lopetettava, jos yritys toteaa, ettei asianmukaisia suojatoimia ja riittävän tietosuojan tasoa voida varmistaa.\nPrivacy Shield -menettelyn kumoaminen ilman siirtymäaikaa voi aiheuttaa haasteita liiketoiminnalle, mutta se ei poista velvollisuutta noudattaa tuomioistuimen päätöstä. Tärkeintä on, että henkilötietoja käsittelevät tahot reagoivat päätökseen ja käynnistävät mahdollisimman nopeasti toimenpiteet henkilötietojen siirtojen kartoittamiseksi ja saattamiseksi uusien vaatimusten mukaiseksi.\nEuroopan tietosuojaneuvoston vastauksia yleisimpiin kysymyksiin Schrems II -tuomiosta\nEU:n tuomioistuimen lehdistötiedote Schrems II -tuomiosta\nTarjoamamme evästekäytäntöjen päivittäminen sisältää:\nNykytilan läpikäynnin ja sivuston suostumusmekanismin arvioinnin\nSelostepohjan päivityksen vastaamaan muuttuneita säädöksiä\nUuden selostepohjan läpikäynnin sekä suositukset jatkotoimenpiteistä.\nHinta on 1 500 e (+alv.), startupeille 1 200 e (+alv.).\nAiheeseen liittyvät tapaamiset järjestämme koronan vuoksi pääsääntöisesti etänä.\nJos haluat nopean ja tehokkaan tavan päivittää evästekäytäntösi, jätä yhteystietosi.\nOtamme sinuun yhteyttä kahden päivän sisällä tai seuraavana arkipäivänä.\nVille Kukkonen, asianajaja, Senior Associate, puh. +358 40 745 6784, ville.kukkonen@lexia.fi


kalajoki-ploki: Häätöpäätös toteutetaan\nKeskuskarin kosteikkoalueen mökkiläiset ovat tehneet seuraavan oikaisuvaatimuksen Kalajoen käupungin härskin toiminnan johdosta. Pliittisena päättäjänä en voi hyväksyä tällaista menettelyä.\nKeskuskarin kosteikkoalueen mökkiläiset, Heikki ja Leena Junnikkala, Urpo Tavasti, Paavo Tavastin kuolipesä, Tapio Heikkinen, Job Heikkisen kuolinpesä sekä Antero ja Anne Penttilä ovat tehneet 2.6.2014 seuraavan oikaisuvaatimuksen kaupunginhallituksen päätöksestä 19.5.2014 § 144:.\n" Kaupungin irtisanoessa vuokrasopimuksemme toivomme, että saamme huviloistamme asianmukaisen korvauksen kaupungilta Huviloiden siirtäminen on käytännössä mahdotonta ja aiheuttaisi kohtuuttomat kustannukset."\nKuntalain 92 §:n mukaan oikaisuvaatimuksen ja kunnallisvalituksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.\nKuntalaina 93 §:n oikaisuvaatimus on tehtävä 14 päivän kuluessa päätöksen tiedoksisaannista.\nKaupunginhallituksen 19.5.2014 § 144 kokouksen pöytäkirjan ote on lähetetty 26.5.2014 asianomaiselle. Oikaisuvaatimus on tehtävä 14 päivän kuluessa. Oikaisuvaatimus on tehty säädetyssä määräajassa ja oikaisuvaatimuksen tekijöillä on muutoksenhakuoikeus päätökseen.\nKaupunginhallitus hylkää keskuskarin kosteikkoalueen mökkiläisten oikaisuvaatimukset ja pitää kaupunginhallituksen päätöksen 19.5.2014 § 144 voimassa.\nPerusteluina kaupunginhallitus toteaa, että keskuskarin kosteikkoalueen mökkiläisten Heikki ja Leena Junnikkalan, Paavo Tavastin kuolipesän, Job Heikkisen kuolinpesän, Arvi Ojalan kuolinpesän, Risto Kärjän sekä Antero ja Anne Penttilä maanvuokrasopimukset on irtisanottu Maanvuokralain 22 pykälän ja sekä edellä mainittujen mökkiläisten vuokrasopimuksissa mainitulla tavalla. Perusteluina vuokrasopimusten irtisanomiselle on todettu alueen maankäytölle asetut tavoitteet sekä alueella käynnissä oleva asemakaavan laatiminen.\nKalajoen kaupunki ei ole ennakkoon sopinut vuokralaisten kanssa vuokra-alueen parantamisen korvaamisesta tai ilmoittanut kirjallisesti halukkuudestaan lunastaa rakennuksia, rakennelmia tai laitoksia.\nMaanvuokralain 76 pykälän mukaan vuokramiehellä on oikeus saada korvausta vuokra-alueelle tekemistään parannuksista vain, mikäli siitä on sovittu.\nTässä kaupunginhallituksen nimilista, mikä päätti asiasta\nvalt. I vpj\nvalt. II vpj\nvalt. III vpj\nMarinan kaava on kaupunginjohtaja Jukka Puoskarin utopistinen suunnitelma maailman valloittamiseksi. Sen johdosta tavalliset kalajokiset mökkiläiset saavat kärsiä ja kokea julman kohtelun.\nKaupunginjohtajan härski toiminta näkyy myös elinkeinostrategian taustatyönä. Utopistiset kauppakeskusasiat oli nostettu kärkihankkeiksi ja koulucampus asia toiseksi, vaikka valtuusto juuri päätti palauttaa asian uuteen valmisteluun. Kaupunginjohtaja on viittanut kintaalla valtuuston päätöksille junailleessaan elinkeinostrategiaa, mikä on tarkoitus viedä salamavauhdilla päätökseen. Ihmettelen milloin kalajokiset heräävät tähän härskiin ja mahdollisesti etujensa vastaiseen toimintaan.\nElinkeinostrategian laatiminen tehtiin konsulttitoimisto Seppo Hoffrenin toimesta. Todellisuudessa konsulttitoimisto toimi rahastajana ja Kalajoen kaupungin elinkeinotoimisto teki työn kaupungnjohtajan tahdon mukaisesti.\nElinkeinostrategiasta on jätetty kokonaan matkailuasiat pois ja laaditaan erillinen matkailustrategia ikään kuin matkailu olisi kaupunginjohtajan oma pyhä lehmä.\nElinkeinostrategiasta oli jätetty kokonaan pois myös energia-asiat, joiden kehittäminen olisi tuonut Kalajoelle ja ennenkaikkea Kalajoen kylille erinomaisia tulonhakkimismahdollisuuksia ja siten elävöittänyt kylien toimintaa merkittävästi. Valtakunnallisesti Juha Sipilän johamana Keskustan tavoitteena on saada kylät eläviksi, mutta Kalajoella toimitaan juuri päinvastoin keskustan toimesta.\nTulevan matkailustrategian ennakointi on helppoa. Se tulee sisältämään kylpylä Sanifanin laajennuksen ja mahdollisesti monitoimihallin Hiekkasärkille. Siis koulut kiinni ja kylät kurimukseen, rahat Sanifaanin ja ”sirkushuveihin”.\nMinun käsitykseni ja oikeustajuni mukaan matkailu ja energia-asiat kuuluvat Kalajoen elinkeinostrategiaan ilman erittelyä. Ne ovat osa Kalajoen elinkeinotoimintaa.


Tutkimusryhmän käynnissä olevat ja siihen linkittyneet projektit\nKANSALAISUUS, TOIMIJUUS JA EROT TOISEN ASTEEN KOULUTUKSESSA\n- PAINOPISTEENÄ AMMATILLISET OPPILAITOKSET >>\nCitizenship, agency and difference in upper secondary education (in English) >>\nTutkimushankkeessa analysoidaan kulttuurisia prosesseja toisen asteen koulutuksessa. Instituutioiden käytäntöjä tarkastellaan koulutus- ja työvoimapoliittisessa sekä historiallisessa kontekstissa. Keskeisiä ovat opiskelijoiden ja opettajien kokemukset ja merkityksenannot. Eron eri ulottuvuudet, kuten sukupuoli, sosiaalinen tausta, etnisyys, seksuaalisuus, erityisopetustausta ja ikä ovat olennaisia näkökulmia. Dialogissa kentän toimijoiden kanssa etsitään mukaan ottavia prosesseja ja pedagogisia käytäntöjä.\nHankkeen taustalla ovat opetussuunnitelma-asiakirjoista tunnistettavat erilaiset keskenään jännitteiseen suhteeseen asettuvat diskurssit. Ammatillisten perustutkintojen opetussuunnitelmien perusteissa rakennetaan uutta työmarkkinakansalaista, joka ylirajaisesti liikkuu kansainvälisillä työmarkkinoilla pitäen kuitenkin kuluttajana kansallista etua mielessään. Uusoikeistolaisten diskurssien rinnalla opetussuunnitelma-asiakirjassa elävät demokratiaa ja tasa-arvoa korostavat sosiaalidemokraattisen hyvinvointivaltion puhetavat. Hankkeen lähtökohtana onkin kysymys siitä, miten ammatillisen koulutuksen kentällä sovitetaan yhteen näitä moninaisia keskenään jännitteisiä tavoitteita. Analysoimme myös toisen asteen ammatillisen koulutuksen merkityksellistymistä suomalaisessa ja eurooppalaisessa koulutusjärjestelmässä.\nTASA-ARVO- JA SUKUPUOLITIETOISUUS OPETTAJANKOULUTUKSESSA (TASUKO) >>\nValtakunnallinen kehittämis- ja tutkimushanke 1.4.2008-31.5.2010\nHankkeen tarkoituksena on edistää tasa-arvo- ja sukupuolitietoisuutta koskevaa kehittämistyötä kaikissa opettajankoulutusta antavissa yliopistoissa. Hanke on opetusministeriön rahoittama ja se koordinoidaan kasvatustieteen laitoksessa.\nLisätietoja antavat hankkeesta vastaava professori Elina Lahelma sekä hankkeen tutkimuskoordinaattori Liisa Tainio ja koordinaattori Pirkko Hynninen.


Työttömien työnhakijoiden määrä väheni Päijät-Hämeessä viime vuodesta – eniten laskua Kärkölässä ja Hartolassa | Päijät-Häme | Etelä-Suomen Sanomat\nEtusivu » Päijät-Häme 23.11.2021 9:24\nPäijät-Hämeessä oli lokakuussa 1 869 työtöntä työnhakijaa vähemmän kuin vuosi sitten. Työttömien määrä laski 14 prosenttia. Lokakuun lopussa työttömiä työnhakijoita oli Päijät-Hämeessä kaikkiaan 11 888.\nLasku johtui etenkin lomautettujen määrän vähentymisestä.\nTiedot ovat peräisin Hämeen ELY-keskuksen työllisyyskatsauksesta.\nTyöttömien määrä väheni Päijät-Hämeessä eniten Kärkölässä ja Hartolassa. Kärkölässä työttömiä työnhakijoita oli 43 prosenttia ja Hartolassa 27 prosenttia viimevuotista vähemmän. Asikkalassa ja Hollolassa laskua tuli 20 prosenttia.\nPäijät-Hämeen korkeimmat työttömyysasteet olivat lokakuun lopussa Lahden 14,6 prosenttia ja Heinolan 13,4 prosenttia. Koko Suomessa keskimääräinen työttömyysaste oli 9,8 prosenttia.\nAmmattiryhmittäin työttömyys laski Kanta- ja Päijät-Hämeessä vuoden takaiseen verrattuna kaikissa muissa paitsi maanviljelijöiden ja metsätyöntekijöiden sekä sotilaiden ammattiryhmissä. Lasku oli nopeinta asiantuntijoilla ja erityisasiantuntijoilla.\nPitkäaikaistyöttömien eli yhdenjaksoisesti vähintään vuoden työttömänä työnhakijana olleiden määrä kasvoi kuitenkin Hämeessä 48 prosenttia vuodentakaisesta. Päijät- ja Kanta-Hämeessä oli nyt 2 863 pitkäaikaistyötöntä enemmän kuin vuosi sitten.


Neea Simovaara | Timo Heinonen\nTagi: Neea Simovaara\nBlogi, torstaina 06.02.20\nMarinin hallituksen jätettävä EU-tukihakemus pääradalle vaikka ilman kaupunkeja ja hankeyhtiötä\nNykyisen vasemmistohallituksen aikana pääradan välityskyvyn remontin jatko näyttää vaarantuneen todenteolla. Vielä viime keväänä ennen eduskuntavaaleja hankeyhtiöiden perustaminen oli tukevasti raiteilla ja kaikki etenemässä siihen suuntaan, että hakuvalmius EU:n uudelle liikennehankkeiden rahoituskaudelle olisi ollut mahdollista. Nyt niin kuin muutama päivä sitten täällä kirjoitin on pahimmassa tapauksessa käymässä niin, että Rinteen ja nyt Marinin hallituksen tekemättömyys ja… [ Lue lisää ]\nBlogi, keskiviikkona 04.04.18\nSuomi maailman kärjessä – Pitkä lista kertoo miten hienossa maassa lopulta kuitenkin asumme\nAsumme pienessä maassa. Kylmässäkin usein. Pitkään vielä pimeässämin. Suomalaisia on vain 0,07 prosenttia maailman väestöstä ja pinta-alaa saman verran koko maailman pinta-alasta. Tänään aamulla Huomenta Suomessa juuri Michael Monroe puhui hienosti isänmaastaan ja siitä miten onnellinen hän on siitä, että on suomalainen. Niin ja jos talvella on pimeää ja kylmää, niin kesällä on ainakin valoisaa.… [ Lue lisää ]